cyanic-selkie/wikianc huggingface dataset:
ডিম্পল কপাড়িয়া
ব্যক্তিগত জীৱন
গুজৰাটী ব্যৱসায়ী চুন্নিভাই কপাড়িয়া আৰু বিট্টি দম্পতিৰ চাৰি সন্তানৰ ভিতৰত ডিম্পল আছিল আটাইতকৈ ডাঙৰ। তেওঁৰ ভনীয়েক চিম্পল কপাড়িয়াও এগৰাকী অভিনেত্ৰী আছিল। পৰিয়ালটো মুম্বাইৰ চান্তাক্ৰুজ এলেকাত বসবাস কৰিছিল আৰু ডিম্পলে চেইণ্ট জোচেফ কনভেণ্ট হাইস্কুলত অধ্যয়ন কৰিছিল। ইছমাইলী খোজা সম্প্ৰদায়ৰ ব্যক্তি, তেওঁৰ পিতৃ এজন ধনাধ্য ব্যক্তি আছিল।
১৯৭৩-ৰ নবেম্বৰত তেওঁৰ প্ৰথম চলচ্চিত্ৰ ববী মুক্তি পায়। ছবিখনে মুক্তি পোৱাৰ ছয়মাহ আগতেই তেওঁৰ ৰাজেশ খান্নাৰ সৈতে বিয়া হৈ যায়। ববীৰ সৰহভাগ দৃশ্যই তেওঁলোকৰ বিয়াৰ পাছত গ্ৰহণ কৰা হৈছিল। দুই কন্যা টুইংকল আৰু ৰিংকিক প্ৰতিপাল কৰাৰ উদ্যেশ্যে তেওঁ বাৰ বছৰ চলচ্চিত্ৰ জগতৰ পৰা আঁতৰি থাকে। কোৱা হয় যে বিয়াৰ পিছত তেওঁ অভিনয়ৰ ক্ষেত্ৰত অলিখিত নিষেধাজ্ঞাৰ সন্মুখীন হৈছিল। অৱশ্যে তেওঁ এবাৰ কৈছিল, তেওঁ সদায়ে অভিনয়ক গৌণস্থানত ৰাখিছিল।
১৯৮২ চনৰ এপ্ৰিল মাহত তেওঁ ৰাজেশ খান্নাৰ ওচৰৰ পৰা আঁতৰি আহে। স্বামীগৃহ ত্যাগ কৰি দুই কন্যাক লৈ তেওঁ দেউতাকৰ ঘৰলৈ গুছি আহে। ইয়াৰ দুই বছৰ পিছত তেওঁ পুনৰ অভিনয় জীৱন আৰম্ভ কৰে। ১৯৮৫ চনত তেওঁ ইণ্ডিয়া টুডেক দিয়া এটা সাক্ষাৎকাৰত তেওঁৰ অসুখী বৈবাহিক জীৱনৰ অভিজ্ঞতা সম্পৰ্কে বৰ্ণনা দিছিল। অৱশ্যে ২০১০ চনত প্ৰতিবেদক দিনেশ ৰাজেহাই মন্তব্য কৰে যে দুয়োৰো মাজৰ তিক্ততাপূৰ্ণ সম্পৰ্কটো চকুত ধুলি দিয়াৰ দৰেই। তেওঁলোকক একেলগে পাৰ্টীত দেখা গৈছিল। ১৯৯০ চনত ৰাজেশৰ নিৰ্বাচনী প্ৰচাৰত ডিম্পলে অংশ লৈছিল। আনকি ৰাজেশৰ জয় শিৱ শংকৰ ছবিতো তেওঁ অভিনয় কৰিছিল। ফিল্মফেয়াৰ বঁটা বিতৰণী অনুষ্ঠানত আকৌ বিয়াত বহা সম্পৰ্কত তেওঁ জনায়, “বৰ্তমান অৱস্থাতে মই সুখীষ কিয় মই আকৌ এবাৰ বিবাহবন্ধনত আবদ্ধ হম? এবাৰতে যথেষ্ঠ হৈছে।” তেওঁৰ জীয়ৰী দুজনীয়েও অভিনয় জীৱন আকোৱালী লৈছে। জ্যেষ্ঠা কন্যা টুইংকল বিশিষ্ট অভিনেতা অক্ষয় কুমাৰৰ সৈতে বিবাহপাশত আবদ্ধ হৈছে।
অভিষেক
ডিম্পলে এবাৰ কৈছিল যে শৈশৱৰে পৰা তেওঁ চলচ্চিত্ৰাভিনেত্ৰী হোৱাৰ সপোন দেখিছিল। তেৰ বছৰ বয়সত তেওঁ ৰাজ কাপুৰৰ দৃষ্টিত পৰে। ১৯৭৩ চনত আবেগমধুৰ ছবি ববীৰ যোগেদি তেওঁৰ চলচ্চিত্ৰাভিষেক ঘটে। ইয়াত তেওঁ ঋষি কাপুৰৰ বিপৰীতে অভিনয় কৰিছিল। ববী এখন ব্যৱসায় সফল ছবি, যিয়ে ব্যাপক আলোড়নৰ সৃষ্টি কৰিবলৈ সক্ষম হৈছিল। এই ছবিখনৰ যোগেদি তেওঁ জয়া ভাদুৰীৰ সৈতে যৌথভাবে শ্ৰেষ্ঠ অভিনেত্ৰীৰ ফিল্মফেয়াৰ বঁটা লাভ কৰিবলৈ সক্ষম হয়। ছবিখনে সফলতা পোৱাৰ পিছত সেই সময়ৰ তৰুণীবোৰৰ ফেচনত ডিম্পলৰ চুলিৰ ষ্টাইল আৰু ব্লাউজে ব্যপক প্ৰভাৱ পেলাইছিল। ২০০৮ চনত ৰেডিফ-ডট-কমে তেওঁক হিন্দী চলচ্চিত্ৰৰ ইতিহাসত সৰ্বকালৰ চতুৰ্থ শ্ৰেষ্ঠ অভিনেত্ৰী বুলি আখ্যা দিয়ে।
প্ৰত্যাৱৰ্তন
১৯৮৪ চনত চলচ্চিত্ৰ জগতলৈ প্ৰত্যাৱৰ্তন কৰে। আৰম্ভণিতে তেওঁ যৌনতাৰ প্ৰতীক হিচাপে চিহ্নিত হৈছিল। পৰৱৰ্তী কালত যৌনতা সম্বলিত অভিনয় বাদ দি বহুমুখী অভিনয়ৰ দিশে অগ্ৰসৰ হয়। কাশ, দৃষ্টি, লেকিন, সাগৰ, ৰুদালী আদি ছবিত অভিনয় কৰি তেওঁ সুনাম কঢ়িয়ায়। ১৯৯৩ চনত মুক্তি পোৱা ৰুদালীৰ বাবে তেওঁ শ্ৰেষ্ঠ অভিনেত্ৰীৰ ৰাষ্ট্ৰীয় চলচ্চিত্ৰ বঁটা আৰু শ্ৰেষ্ঠ অভিনেত্ৰীৰ ফিল্মফেয়াৰ সমালোচকৰ বঁটা লাভ কৰে। ১৯৯৪ চনত মুক্তি পোৱা ক্ৰান্তিবীৰৰ বাবে তেওঁ শ্ৰেষ্ঠ পাৰ্শ্ব অভিনেত্ৰী শিতানত তেওঁৰ চতুৰ্থটো ফিল্মফেয়াৰ বঁটা পায়।
বাহ্যিক সংযোগ
শ্ৰেণী:ভাৰতীয় অভিনেত্ৰী শ্ৰেণী:গুজৰাটী ব্যক্তি শ্ৰেণী:ফিল্মফেয়াৰ বঁটা বিজয়ী শ্ৰেণী:শ্ৰেষ্ঠ অভিনেত্ৰীৰ ৰাষ্ট্ৰীয় চলচ্চিত্ৰ বঁটা বিজয়ী শ্ৰেণী:হিন্দী চলচ্চিত্ৰৰ অভিনেত্ৰী শ্ৰেণী:তামিল চলচ্চিত্ৰৰ অভিনেত্ৰী
মাইকেল ডব্লিউ. ইয়ং
মাইকেল ৱাৰেন ইয়ং (Michael Warren Young; জন্ম: ২৮ মাৰ্চ ১৯৪৯) এজন আমেৰিকান ক্ৰন'বায়লজীষ্ট আৰু বংশগতি বিজ্ঞানী। তেওঁ প্ৰায় তিনি দশক জুৰি জেনেটিকেলি নিয়ন্ত্ৰিত নিদ্ৰাৰ পেটাৰ্ণ আৰু Drosophila melanogaster (ফ্ৰুট ফ্লাই) ৰ অনিদ্ৰাৰ ওপৰত গৱেষণা কৰিছিল। ৰকফেলাৰ বিশ্ববিদ্যালয়ত থকা কালছোৱাত তেওঁৰ গৱেষণাগাৰে ক্ৰন'বায়লজীৰ ক্ষেত্ৰ খনলৈ অপৰিসীম অৱদান আগবঢ়াইছিল। অভ্যন্তৰীণ ক্ৰিয়া কলাপ নিয়ন্ত্ৰিত কৰা অভ্যন্তৰীণ ঘড়ীৰ বাবে দায়ী ছন্দঃপূৰ্ণ চক্ৰ (circadian rhythm)-ৰ বিভিন্ন জিনৰ আৱিষ্কাৰ তেওঁৰ অন্যতম বৃহৎ সাফল্য। Drosophila ৰ সাধাৰণ নিদ্ৰা চক্ৰৰ বাবে গুৰুত্বপূৰ্ণ প্ৰিয়ড জিন (Period Gene) তেওঁ চিনাক্ত কৰিছিল। ছন্দঃপূৰ্ণ চক্ৰৰ বাবে অতি প্ৰয়োজনীয় প্ৰটিন সমূৰ সংশ্লেষণৰ বাবে দায়ী টাইমলেছ আৰু দবলটাইম জিনো ইয়ংৰ গৱেষণাগাৰতে আৱিষ্কৃত হৈছিল। তেওঁক জেফ্ৰি চি. হল আৰু মাইকেল ৰছবাশ্বৰ সৈতে "ছন্দঃপূৰ্ণ চক্ৰ নিয়ন্ত্ৰণ কৰা আণৱিক সংৰচনা আৱিষ্কাৰৰ বাবে" যুটীয়ভাৱে ২০১৭ চনৰ চিকিৎসা বিজ্ঞানৰ ন'বেল বঁটা প্ৰদান কৰা হয়।
প্ৰাৰম্ভিক জীৱন
১৯৪৯ চনৰ ২৮ মাৰ্চ তাৰিখে মিয়ামী, ফ্লৰিডাত মাইকেল ইয়ংৰ জন্ম হৈছিল। তেওঁৰ পিতৃয়ে অলিন মেথিচন কেমিকেল কৰ্পৰেচনত কাম কৰিছিল। তেওঁৰ মাতৃ আইনৰ ফাৰ্ম এখনত চেক্ৰেটাৰী হিচাপে কাম কৰিছিল। বিজ্ঞানৰ লগত কোনো সম্পৰ্ক নথকা সত্ত্বেও মাইকেলৰ মাক দেউতাকে তেওঁক বিজ্ঞানসুলভ পৰিবেশ দিবলৈ যত্ন কৰিছিল। বিজ্ঞানৰ প্ৰতি ৰাপ থকা গম পাই তেওঁৰ পিতৃয়ে তেওঁলৈ অণুবীক্ষণ আৰু দুৰবিন আনি দিছিল। তেওঁৰ ঘৰৰ কাষতে এখনি ব্যক্তিগত চিৰিয়াখানা আছিল। তাৰ সংস্পৰ্শৰ বাবেই তেওঁৰ বিজ্ঞান সুলভ মন জীৱ বিজ্ঞানৰ প্ৰতি ঢাল খালে।
শিক্ষা
১৯৭১ চনত ইয়ঙে টেক্সাচ বিশ্ববিদ্যালয়, অষ্টিনৰ পৰা জীৱ বিজ্ঞানৰ স্নাতক ডিগ্ৰী লাভ কৰে। তাৰ পিছত তেওঁ ব্ৰুক জুডৰ লগত Drosophilaৰ জিনমৰ ওপৰত গৱেষণা কৰি ১৯৭৫ চনত পিএইছডি ডিগ্ৰী লাভ কৰে। এই সময়তে তেওঁ Drosophilaৰ ওপৰত গৱেষণা কৰিবলৈ মন মেলে। স্নাতকৰ কালছোৱাত তেওঁ ৰনণ কোনোপকা আৰু চেইমূৰ বেঞ্জাৰৰ দ্ৰ'চ'ফিলা চাৰ্কাডিয়ান মিউটেণ্টৰ ওপৰত কৰা গৱেষণাৰ কথা গম পাইছিল, আৰু পিছলৈ ইয়াৰে ওপৰত গৱেষণা কৰি তেওঁ প্ৰিয়ড জিনৰ ক্লনিংত কাম কৰিছিল।
তাৰ পিছত তেওঁ ষ্টেণ্ডফৰ্ড বিশ্ববিদ্যালয়ৰ স্কুল অফ মেডিচিনত আণৱিক বংশগতিৰ ওপৰত পোষ্ট ডক্টৰেল ট্ৰেইনিং কৰিছিল। তাৰ পিছত তেওঁ ডেভিড হগনেছ গৱেষণাগাৰত ৰিকবিএণ্ট ডিএনএৰ বিভিন্ন প্ৰক্ৰিয়াৰ লগত চিনাকি হয়। দুবছৰ পিছত তেওঁ ৰকফেলাৰ বিশ্ববিদ্যালয়ত সহকাৰী অধ্যাপক ৰূপে যোগ দিয়ে। ১৯৮৪ চনত তেওঁ সহযোগী অধ্যাপক আৰু পিছলৈ ১৯৮৮ চনত তেওঁ অধ্যাপকৰ পদ পায়। ২০০৪ চনত ইয়ংক শৈক্ষিক পৰিক্ৰমাৰ উপ সভাপতি নিযুক্ত হয় আৰু ৰিচাৰ্ড আৰু জেনী ফিচাৰ আসনত অধিষ্ঠিত হয়।
পূৰ্ণকান্ত বুঢ়াগোহাঞি
চমু জীৱনী
পূৰ্ণকান্ত বুঢ়াগোহাঞিৰ ১৮৯০ চনৰ ১০ ফেব্ৰুৱাৰীত যোৰহাটত জন্ম হৈছিল। তেখেতৰ পিতৃৰ নাম সোৰোপা বুঢ়াগোহাঞি আছিল । তেখেতৰ বিশেষ আনুষ্ঠানিক শিক্ষা নাছিল যদিও ইংৰাজী আৰু বঙালী ভাষাও সুন্দৰকৈ কব আৰু লিখিব পাৰিছিল । তাই শ্ব্যান ভাষাতো তেখেতৰ যথেষ্ট ব্যুৎপত্তি আছিল । ১৯৩০ চনত তেওঁ যোৰহাটৰ পৰা ডিব্ৰুগড় জিলাৰ মৰাণৰ ভিতৰুৱা অঞ্চলত নিগাজিকৈ থাকিবলৈ লয় । ১৯৩৩ চনৰ ১ এপ্ৰিলৰ দিনা তেখেতে যোৰহাট হৈ মণিপুৰেদি বৰ্মালৈ গমন কৰে । তাত তেওঁ ন বছৰ কাল থাকি বৰ্মা, শ্ব্যান আৰু চীন দেশৰ য়ুনান প্ৰদেশ ভ্ৰমণ কৰি তাই জাতিৰ বিষয়ে বহুতো মূল্যবান তথ্য সংগ্ৰহ কৰে । ১৯৪৬ চনত তেওঁ "অহমৰ আদি বুৰঞ্জী" নামৰ পুথিখন প্ৰকাশ কৰে । ১৯৫৮ চনৰ ৩১ মাৰ্চত পূৰ্ণকান্ত বুঢ়াগোহাঞিদেৱৰ দেহাৱসান ঘটে । ১৯৫৯ চনৰ সদৌ অসম সাহিত্য সভাৰ নগাওঁ অধিবেশনত তেখেতৰ মৃত্যুত শোক প্ৰকাশ কৰি সমবেদনা জ্ঞাপন কৰা হৈছিল ।
সাহিত্যিক অৱদান
বুঢ়াগোহাঞিয়ে ম্যানমাৰত কটোৱা ন বছৰৰ অভিজ্ঞতাৰে লিখা পাত্‌কাইৰ সিপাৰে ন বছৰ গ্ৰন্থখন ১৯৯৩ চনত প্ৰকাশ পায়। এইখনে তেওঁক অসমীয়া সাহিত্যত অনন্য পৰিচিতি প্ৰদান কৰে।
তথ্য সংগ্ৰহ
শ্ৰেণী:অসমীয়া সাহিত্যিক শ্ৰেণী:অসমীয়া প্ৰবন্ধকাৰ
জিন-পিয়েৰী চাওভেজ
জিন-পিয়েৰী চাওভেজ (Jean-Pierre Sauvage) (জন্ম: ২১ অক্টোবৰ, ১৯৪৪) এজন ফ্ৰেন্স ক'অৰ্ডিনেচন ৰসায়ন বিজ্ঞানী। তেওঁ ষ্ট্ৰাছবাৰ্গ বিশ্ববিদ্যালয়ত অধ্যাপনা কৰে। তেওঁ এজন অতিআণৱিক ৰসায়ন বিশেষজ্ঞ। তেওঁ ছাৰ জেমছ ফ্ৰাছাৰ ষ্টদদাৰ্ট আৰু বেৰনাৰ্ড লুকাছ ফেৰীনগাৰ লগত যুটীয়া ভাবে "আণৱিক যন্ত্ৰৰ আৰ্হি প্ৰস্তুতকৰণ আৰু সংশ্লেষণ"ৰ কাৰণে ২০১৬ বৰ্ষৰ ৰসায়ন বিজ্ঞানৰ নোবেল বঁটা লাভ কৰে।
জীৱনী
চাওভেজে ১৯৪৪ চনৰ ২১ অক্টোবৰত ফ্ৰান্সৰ পেৰিচত জন্ম গ্ৰহণ কৰে। পিছলৈ তেওঁ ৰসায়ন বিজ্ঞানৰ নোবেল বঁটা বিজয়ী জিন মেৰী লেহ্নৰ তত্ত্ববধনাত পিএইছডি ডিগ্ৰী লাভ কৰে। পিএইছডিৰ গৱেষণাৰ সময়ত তেওঁ প্ৰথমে ক্ৰিপটেণ্ড লিগাণ্ডৰ সংশ্লেষণৰ দিশত অৱদান আগবঢ়ায়। এম.এল.এইছ. গ্ৰীণৰ লগত পোষ্টডক্টৰেল গৱেষণাৰ পিছত তেওঁ ষ্ট্ৰাছবাৰ্গলৈ ঘূৰি আহে। বৰ্তমান তেওঁ ইয়াত এমিৰিটাছ অধ্যাপকৰ পদবীত অধিষ্ঠিত হৈ আছে।
এজন বিখ্যাত বিজ্ঞানী ৰূপে তেওঁ বহুতো দিশত গৱেষণা কৰে, যেনে CO2ৰ ইলেক্ট্ৰৰসায়ন বিজাৰণ মডেল আৰু সলোক সংশ্লেষণিক বিক্ৰিয়া কেন্দ্ৰ অধ্যয়ন। তেওঁৰ গৱেষণাৰ মুখ্য বিষয় আছিল আণৱিক টপ'লজি আৰু বিশেষকৈ যান্ত্ৰীকভাৱে সংযোজিত আণৱিক সংৰচনা। তেওঁ কেটেনৰ সংশ্লেষণ আৰু আণৱিক গাঁঠিৰ বিষয়ে বিশদ অধ্যয়ন কৰি ব্যাখ্যা কৰিছে।
১৯৯৭ চনৰ ২৬ মাৰ্চ তাৰিখে তেওঁ ফ্ৰেন্স একাডেমী অফ চাইন্সৰ সদস্য হিচাপে নিৰ্বাচিত হয়। তেওঁ বৰ্তমান ষ্ট্ৰাছবাৰ্গ বিশ্ববিদ্যালয়ৰ এমিৰিটাছ অধ্যাপক পদত অধিষ্ঠিত হৈ আছে। তেওঁ ছাৰ জেমছ ফ্ৰাছাৰ ষ্টদদাৰ্ট আৰু বেৰনাৰ্ড লুকাছ ফেৰীনগাৰ লগত যুটীয়া ভাবে "আণৱিক যন্ত্ৰৰ আৰ্হি প্ৰস্তুতকৰণ আৰু সংশ্লেষণ"ৰ কাৰণে ২০১৬ বৰ্ষৰ ৰসায়ন বিজ্ঞানৰ নোবেল বঁটা লাভ কৰে।
লিগ'
শ্ৰেণী:পদাৰ্থ বিজ্ঞান
জয়ন্ত মাধৱ বৰা
জয়ন্ত মাধৱ বৰা অসমৰ এগৰাকী প্ৰসিদ্ধ ঔপন্যাসিক তথা গল্পকাৰ। আধুনিক অসমীয়া সাহিত্যৰ ধাৰাটোক অন্যতম ৰূপত গঢ়ি তোলা সাহিত্যিক ঔপন্যাসিক, গল্পকাৰ,অনুবাদক,শিশু সাহিত্যিক তথা চিত্ৰ নাট্যকাৰ হিচাপে জয়ন্ত মাধৱ বৰাদেৱ জনাজাত। তেওঁ জাকৈয়া ছোৱালী নামৰ গল্প সংকলনৰ বাবে অসম সাহিত্য সভাৰ অম্বিকাগিৰি ৰায়চৌধুৰী বঁটা পাইছিল। মৰিয়াহোলা নামৰ উপন্যাসৰ বাবে তেওঁ ২০১৭ চনত সন্মানীয় অসমীয়া ভাষাৰ সাহিত্য অকাডেমি বঁটা লাভ কৰে।
প্ৰাৰম্ভিক জীৱন আৰু শিক্ষা
১৯৭০ চনৰ ১৮ আগষ্ট তাৰিখে গোলাঘাট জিলাৰ দেৰগাঁৱত জয়ন্ত মাধৱ বৰাৰ জন্ম হৈছিল। তেওঁৰ পিতৃৰ নাম দুৰ্গাধৰ বৰা আৰু মাতৃ পুতু বৰা। তেওঁ দেৰগাঁও কমল দুৱৰা মহাবিদ্যালয়ৰ পৰা প্ৰাক্ স্নাতক ডিগ্ৰী আৰু যোৰহাট বিজ্ঞান মহাবিদ্যালয়ৰ পৰা পদাৰ্থ বিজ্ঞানত সন্মান সহ স্নাতক ডিগ্ৰী লাভ কৰে। তাৰপিছত তেওঁ ডিব্ৰুগড় বিশ্ববিদ্যালয়ৰ পৰা পদাৰ্থ বিজ্ঞানত স্নাতকোত্তৰ ডিগ্ৰী অৰ্জন কৰে। তদুপৰি তেওঁ তেজপুৰ শিক্ষা মহাবিদ্যালয়ৰ পৰা বি.এড্ ডিগ্ৰীও লাভ কৰে। বৰ্তমান তেওঁ অসম সচিবালয়ৰ শিক্ষা বিভাগৰ এজন বিষয়া হিচাপে কাৰ্যনিৰ্বাহ কৰি আছে আৰু গুৱাহাটীৰ পাঞ্জাবাৰীৰ বাসিন্দা।
সাহিত্যক কৰ্মৰাজি
তেওঁ বৰ্তমান সময়লৈকে ৮খন গল্প সংকলন, ১৩খন উপন্যাস, ৫খন অনুবাদ, ৪খন শিশু সাহিত্য, দূৰদৰ্শন আৰু অনাতাঁৰ যোগে সম্প্ৰচাৰ হোৱা বহুতো নাটকৰ চিত্ৰনাট্য, চলচ্চিত্ৰৰ চিত্ৰনাট্য লিখাৰ উপৰিও ৰাষ্ট্ৰীয় পৰ্যায়ৰ বহুতো গৱেষণা পত্ৰ পাঠ কৰিছে। তাৰে ভিতৰত কেইখনমান উল্লেখযোগ্য গ্ৰন্থ হ'ল :
মৰিয়াহোলা
মৰিয়াহোলাৰ মূল বিষয়বস্তু হ’ল জয়ধ্বজ সিংহৰ দিনত মোগলৰ সৈতে হোৱা যুদ্ধত বন্দী হিচাপে অসমত থাকি যোৱা মুছলমান যুদ্ধবন্দীসকলক ৰখা এখন ঠাই আৰু তাত তেওঁলোকৰ সংগ্ৰাম তথা তেওঁলোকৰ নামেৰে হোৱা ঠাইখনৰ ব্ৰহ্মপুত্ৰত জাহ যোৱাৰ কাহিনী। অসম বুৰঞ্জীৰ মতে ধনশিৰি উপত্যকাৰ নামদৈয়াঙত ৰখা ৯০০ মুছলমান যুদ্ধবন্দীক কাঁহ-পিতলৰ কাম কৰিবলৈ দিয়া হৈছিল। কাঁহ-পিতলৰ নিৰ্মাণ কাৰ্যত মৰিয়াই মৰিয়াই কাম কৰিব লগা হৈছিল। সেয়ে তেওঁলোকক মৰিয়া নামেৰে জনা গ’ল। এই মৰিয়াসকলক এদিন ধানখেতিৰ কামত লগা হ’ল। কিন্তু তেওঁলোকে ধানখেতি কেতিয়াও কৰি পোৱা নাছিল আনকি বোকা-পানীত একো কামেই কৰিব নাজানিছিল। কিন্তু ৰজাৰ হুকুম মানি তেওঁলোকে খেতি কৰিবলৈ লাগে। তেওঁলোকে আন খেতিয়কে পথাৰ বোকা কৰা দেখি, নিজৰ সেই কলা নোহোৱা হেতু আৰু হালৰ গৰু নোহোৱা হেতু ৯০০ মৰিয়াই ব্ৰহ্মপুত্ৰ বুকুৰ পৰা বোকা আনি পথাৰত সেইবোৰ পেলাই ধান খেতি কৰিছিল। পিছে তেনেকৈ কৰা খেতিৰ পৰা ৬০০টাহে ডাঙৰি পায়। তেতিয়াৰ পৰাই ‘নশ মৰিয়াৰ ছশ ডাঙৰি’ বুলি এটা অসমীয়া প্ৰৱচনো প্ৰচলিত হ’ল। তাৰ পিছৰ পৰা মৰিয়াসকল তাতে থাকিবলৈ ল’লে আৰু তেওঁলোকে মাটি খান্দি বোকা অনা ঠাইখনৰ নাম মৰিয়াহোলা হ’ল। আৰু বোকা জমা কৰা ঠাইখনৰ নাম বোকাখাত হ'ল। এই ঠাইখন আৰু তাৰ মানুহখিনিৰ কাহিনীকে মূল বিষয়বস্তু হিচাপে লৈ বৰাৰ উপন্যাস খনৰ কাহিনী আগ বাঢ়িছে।
তথ্য উৎস
শ্ৰেণী:অসমৰ ব্যক্তি শ্ৰেণী:অসমীয়া ঔপন্যাসিক শ্ৰেণী:অসমীয়া গল্পকাৰ শ্ৰেণী:অসমীয়া ভাষাৰ সাহিত্য অকাডেমি বঁটা বিজয়ী
দ্য পাৰছুট অৱ হেপিনেছ
দ্য পাৰছুট অৱ হেপিনেছ ২০০৬ চনত মুক্তিপ্ৰাপ্ত এখন জীৱনীমূলক আমেৰিকান নাট্য চলচ্চিত্ৰ। এই চলচ্চিত্ৰখন গেব্ৰিয়েল মুচ্চিন'ই পৰিচালনা কৰিছিল আৰু ছবিখনৰ মুখ্য চৰিত্ৰ এগৰাকী গৃহহীন বিক্ৰেতা (চে'লছমেন) ক্ৰিছ গাৰ্ডনাৰৰ চৰিত্ৰত উইল স্মিথে অভিনয় কৰিছিল। স্মিথৰ পুত্ৰ জাদেন স্মিথে এই চলচ্চিত্ৰত ক্ৰিছ গাৰ্ডনাৰৰ পুত্ৰ ক্ৰিষ্ট'ফাৰ জুনিয়ৰৰ চৰিত্ৰত অভিনয় কৰি চলচ্চিত্ৰ অভিনয়ৰ ক্ষেত্ৰখনত খোজ পেলাইছিল। ষ্টিভেন কনৰাডে এই ছবিখনৰ চিত্ৰনাট্য ৰচনা কৰিছিল, আৰু এই চিত্ৰনাট্য গাৰ্ডনাৰে কুইন্সি থ্ৰুপৰ সহযোগিতাত ৰচনা কৰা ২০০৬ চনৰ অতীৱ জনপ্ৰিয় স্মৃতিকথামূলক গ্ৰন্থখনৰ আধাৰত ৰচিত হৈছিল। এই গ্ৰন্থ আৰু চলচ্চিত্ৰখনত ক্ৰিছ গাৰ্ডনাৰৰ জীৱনত এবছৰ গৃহহীন হিচাপে কটাবলগীয়া পৰিস্থিতিত মুখামুখি হোৱা সংগ্ৰামৰ কাহিনী বৰ্ণিত হৈছে। চলচ্চিত্ৰখনৰ শিৰোনামত থকা Happyness শব্দটোৰ আখঁজা বানান গাৰ্ডনাৰে তেওঁৰ সংগ্ৰামকালীন সময়ছোৱাত তেওঁৰ পুত্ৰক প্ৰতিপালন কৰা দিবাযত্নকেন্দ্ৰটোৰ বাহিৰৰ দেৱালত দেখা পোৱা মূৰেলৰ পৰা গ্ৰহণ কৰা হৈছে।
এই চলচ্চিত্ৰখন ২০০৬ চনৰ ১৫ ডিচেম্বৰ তাৰিখে কলম্বিয়া পিকচাৰ্ছ নামৰ বিতৰকৰ জৰিয়তে মুক্তি দিয়া হৈছিল। আদিতে, চলচ্চিত্ৰখনে দৰ্শকৰ পৰা মোটামুটি ধনাত্মক সমালোচনাই লাভ কৰিছিল। ক্ৰিছ গাৰ্ডনাৰৰ চৰিত্ৰত অভিনয়ৰ জৰিয়তে উইল স্মিথে বিশ্বজুৰি ভূয়সী প্ৰশংসা লাভ কৰিছিল। উইল স্মিথে একাডেমী বঁটা (অস্কাৰ) আৰু গ'ল্ডেন গ্ল'ৱ বঁটাৰ শ্ৰেষ্ঠ অভিনেতাৰ বাবে মনোনীত হৈছিল।
কাহিনীভাগ
১৯৮১ চনত ছানফ্ৰান্সিক' চহৰৰ গৃহবিহীন বিক্ৰেতা (চে'লছমেন) ক্ৰিছ গাৰ্ডনাৰে তেওঁৰ জীৱনৰ সমস্ত সঞ্চিত ধন এটা বিশেষ ধৰণৰ সৰবৰাহযোগ্য হাঁড়ৰ ঘনত্ব নিৰ্ণয়কাৰী যন্ত্ৰ(বা স্কেনাৰ)ৰ ব্যৱসায়ত বিনিয়োগ কৰে। তেওঁ এই যন্ত্ৰটোৰ কুশলতা বহু চিকিৎসকৰ ওচৰত প্ৰদৰ্শন কৰে আৰু ইয়াৰ উপযুক্ততা সাধাৰণ ৰঞ্জন ৰশ্মি(এক্স-ৰে')ৰ তুলনাত চকুতলগাধৰণে অধিক হিচাপে ব্যাখ্যা কৰে। ক্ৰিছৰ জীৱনত এই যন্ত্ৰটোৰ এক তাৎপৰ্য্যপূৰ্ণ ভূমিকা আছিল। তেওঁ যন্ত্ৰসমূহৰ অধিকাংশ বিক্ৰী কৰিবলৈ সক্ষম হয় যদিও বিক্ৰীৰ মন্থৰ গতিৰ ফলস্বৰূপে পৰিয়ালৰ ক্ৰমবৰ্দ্ধমান আৰ্থিক প্ৰয়োজন পূৰাবলৈ তেওঁ ব্যৰ্থ হয়। ফলশ্ৰুতিত আগৰেপৰা তিক্ততাপূৰ্ণ হোৱা আৰু ফাঁট মেলা সম্পৰ্কৰ পত্নী লিণ্ডা অধিক ক্ষুন্ন হৈ উঠে। লিণ্ডা হোটেলৰ কৰ্মচাৰী হিচাপে কৰ্মৰত আছিল। এই আৰ্থিক অসুস্থিৰতাই তেওঁলোকৰ বৈবাহিক সম্পৰ্কত অধিক খহনীয়াৰ সৃষ্টি কৰে। ৫ বছৰ বয়সৰ ওচৰ চপা তেওঁলোকৰ পুত্ৰ ক্ৰিষ্ট'ফাৰৰ প্ৰতি তেওঁলোকৰ দায়বদ্ধতা আছিল যদিও, আৰ্থিক সমস্যাৰ জৰ্জৰতাই তেওঁলোকৰ বৈবাহিক সম্পৰ্কলৈ যতি আনে।
এইদৰেই তেওঁৰ যন্ত্ৰ বিক্ৰীৰ বাবে ঘূৰি ফুৰোঁটে তেওঁৰ জে' টুইস্টলেৰ সৈতে সাক্ষাৎ হয়। ডিন উইটাৰ ৰেন'ল্ডছৰ এগৰাকী মুখ্য প্ৰৱন্ধক আৰু অংশীদাৰ টুইস্টলক ক্ৰিছে তেওঁৰ যন্ত্ৰটো বিক্ৰী কৰিবলৈ চেষ্টা কৰিছিল। দুয়ো বাৰ্তালাপৰ সময়ত টেক্সিৰে যাত্ৰা কৰি থাকোঁতে ক্ৰিছে ৰুবিক কিউবৰ এটা সজ্জা পলকতে সমাধান কৰা দেখা পাই টুইস্টল বিমুগ্ধ হয়। জে'ই টেক্সিৰ পৰা নামি যোৱাৰ পিছত চালকজনক ভাৰা পৰিশোধ কৰিবলৈও ক্ৰিছৰ হাতত ফুটাকড়ি এটা নাছিল, আৰু উপায়বিহীন হৈ ক্ৰিছে তাৰ পৰা লৰ মাৰি পলাবলৈ চেষ্টা কৰে। টেক্সিৰ চালকজনে খঙতে ক্ৰিছক বাৰ্ট (বে' এৰিয়া ৰে'পিড ট্ৰেন্সিট) ষ্টেছনলৈকে পিছে পিছে খেদি যায়। সাৰিবলৈ ক্ৰিছ গাৰ্ডনাৰে এখন ৰেলত উঠি দিয়ে যদিও লৰালৰি মাজতে বিক্ৰীৰ বাবে অনা তেওঁৰ স্কেনাৰ যন্ত্ৰ এটা হেৰুৱাই পেলায়। জে' টুইস্টলৰ সৈতে গঢ় লোৱা তেওঁৰ নতুন সম্পৰ্কৰ জৰিয়তে ক্ৰিছ গাৰ্ডনাৰে জে'ৰ তত্ত্বাৱধানত এজন শিক্ষানবিচ ষ্ট'কব্ৰ'কাৰ হিচাপে কাম কৰাৰ সুবিধা লাভ কৰে। আৰ্থিক অনাটনৰ বাবে ঘৰ ভাৰা দিবলৈ অসমৰ্থ হোৱা ক্ৰিছে শিক্ষানবিচ ষ্ট'কব্ৰ'কাৰৰ বাবে হ'বলগা তেওঁৰ সাক্ষাৎকাৰৰ আগদিনা মালিকৰ দ্বাৰা উচ্ছেদ হোৱাৰ পৰা হাত সাৰিবলৈ অনিচ্ছাস্বত্বেও সেই ঘৰটোত ৰং দিবলৈ বাধ্য হয়। এইদৰে ৰং কৰি থাকোঁতেই দুজন আৰক্ষী বিষয়া আহি ক্ৰিছক তেওঁৰ দুৱাৰমুখৰ পৰাই আৰক্ষীথানালৈ লৈ যায় আৰু তেওঁক জানিবলৈ দিয়ে যে, ক্ৰিছৰ নামত বিভিন্ন পাৰ্কিং স্প'টত গোট খোৱা পাৰ্কিং টিকেটবোৰৰ কৰ পৰিশোধ কৰিব লাগিব। ইয়াৰ শাস্তি হিচাপেই গাৰ্ডনাৰক নিশাটোৰ বাবে কাৰাগাৰত আৱদ্ধ কৰি ৰখা হয়। ইয়াৰ ফলত ক্ৰিছৰ পিছৰদিনা হ'ব লগা সাক্ষাৎকাৰ অনিশ্চিত হৈ পৰে। এই সকলো বাধা বিঘিনিৰ পিছতো গাৰ্ডনাৰে পিছদিনা পুৱা সঠিক সময়তেই ডিন উইটাৰৰ কাৰ্য্যালয়ত উপস্থিত হয়। কিন্তু আৰক্ষীৰ হাজোতৰ পৰা পোনে পোনে যাবলগীয়া হোৱাৰ বাবে তেওঁ অপৰিছন্ন সাজ-পোছাকেৰেই গৈ পায়। তেওঁৰ অবিন্যস্ত উপস্থিতিৰ স্বত্বেও সাক্ষাৎকাৰগ্ৰহণকাৰীসকলৰ মন মুহিবলৈ সক্ষম হয় আৰু শিক্ষানবিচ ষ্ট'কব্ৰ'কাৰৰ অবৈতনিক পদ লাভ কৰে। উল্লেখ্য যে, ক্ৰিছ গাৰ্ডনাৰ ষ্ট'কব্ৰ'কাৰৰ এটা মাত্ৰ বেতনদেয় পদৰ বাবে সাক্ষাৎকাৰ দিবলগা ২০ জন প্ৰাৰ্থীৰ ভিতৰত এজন আছিল।
গাৰ্ডনাৰৰ অবৈতনিক শিক্ষানবিচৰ পদক লৈ তেওঁৰ পত্নী লিণ্ডা মুঠেও সন্তুষ্ট নাছিল, আৰু শেষত তেওঁ ক্ৰিছ আৰু পুত্ৰ ক্ৰিষ্ট'ফাৰক পৰিত্যাগ কৰি নিউইয়ৰ্কলৈ গমন কৰে। লিণ্ডাৰ ভগ্নীৰ সংগীজনৰ নিউইয়ৰ্কত থকা নতুন ৰেস্তোঁৰাখনত লিণ্ডাই এটা সংস্থাপন পোৱাৰ আশা আছিল। লিণ্ডাই স্পষ্টভাৱে একমাত্ৰ পুত্ৰ ক্ৰিষ্ট'ফাৰ জুনিয়ৰৰ একক মাতৃৰ দায়িত্ব পালন কৰিবলৈ অপাৰগ বুলি কোৱাত শেষত পুত্ৰৰ দায়িত্ব পিতৃৰ ওপৰতে সঁপাৰ সিদ্ধান্ত লোৱা হয়। ইয়াৰ মাজতে ক্ৰিছৰ বেংক একাউন্ট অদেয় আয়কৰৰ শাস্তিস্বৰূপে জব্দ হয়, আৰু পুত্ৰ ক্ৰিষ্ট'ফাৰৰ সৈতে ক্ৰিছ গাৰ্ডনাৰ উচ্ছেদিত হয়। ইয়ে ক্ৰিছ গাৰ্ডনাৰ আৰু তেওঁৰ পুত্ৰৰ জীৱনলৈ আন এক জটিল সংকট নমাই আনে। তেওঁৰ হাতত পৰিশেষত গৈ মাথো ২২ মাৰ্কিন ডলাৰহে থাকেগৈ, গৃহহীন হৈ তেওঁ আশ্ৰয় ল'বৰ বাবে মূৰৰ ওপৰত এখন চালিৰো অভাৱত পৰে। পৰিস্থিতৰ চক্ৰত ক্ৰিছ গাৰ্ডনাৰ আৰু পুত্ৰৈ এনিশা বাৰ্ট আস্থান এটাৰ স্নানাগাৰত আশ্ৰয় ল'বলগীয়া হয়। এনেকৈয়ে অন্য দিনবিলাকত পিতা-পুত্ৰই গৃহহীনসকলৰ আশ্ৰয়স্থল, বাৰ্ট আস্থান আদিত আশ্ৰয় ল'বলৈ ধৰিলে। কেতিয়াবা হাতত জোৰাকৈ ধন থাকিলে দুয়ো কেতিয়াবা সস্তীয়া হোটেলতো আশ্ৰয় লয়। পিছত এদিন ঘটনাক্ৰমে, ক্ৰিছ গাৰ্ডনাৰে আগেয়ে বাৰ্ট আস্থানত হেৰুওৱা তেওঁৰ স্কেনাৰ যন্ত্ৰটো ঘূৰাই পায়। তেওঁ সেইটো এজন চিকিৎসকক বিক্ৰী কৰিবলৈ সক্ষম হয়, আৰু তেওঁৰ ওপৰত ন্যস্ত বিক্ৰীৰ দায়িত্ব সম্পূৰ্ণ কৰিব পাৰে।
নিজৰ সীমিত কৰ্ম সময়ৰ কাৰণে অসুবিধাৰ সম্মুখীন হোৱা ক্ৰিছ গাৰ্ডনাৰে বুজি উঠিছিল যে, গ্ৰাহকৰ সৈতে অধিক যোগাযোগ আৰু লাভালাভৰ বৃদ্ধিয়েই তেওঁ ষ্ট'কব্ৰ'কাৰৰ বৈতনিক পদ লাভ কৰা একমাত্ৰ উপায়। সেয়ে তেওঁ অধিক ফলপ্ৰসুভাৱে ফোন কৰাৰ লগতে, আনকি প্ৰ'ট'ক'ল ভংগ কৰি উচ্চ-মূল্যৰ ক্ৰয়ক্ষমতাসম্পন্ন গ্ৰাহকসকলৰ সৈতে যোগাযোগ কৰাৰ কিছুমান পদ্ধতি উদ্ভাৱন কৰিছিল। ৱাল্টাৰ ৰিব'ন নামৰ এগৰাকী উচ্চ পৰ্য্যায়ৰ পেঞ্চন ফাণ্ড মেনেজাৰ ক্ৰিছ গাৰ্ডনাৰৰ প্ৰতি সমমৰ্মী হৈ পৰিছিল, আৰু আনকি তেওঁ এবাৰ গাৰ্ডনাৰ আৰু তেওঁৰ পুত্ৰ ক্ৰিষ্ট'ফাৰক San Francisco 49ers নামৰ ছানফ্ৰান্সিকৰ ফুটবল দলৰ মেচ দৰ্শন কৰিবলৈও লগত লৈ গৈছিল। সেই খেলতেই ক্ৰিছ গাৰ্ডনাৰে ৱাল্টাৰৰ বন্ধু কিছুমানৰ সৈতে বন্ধুত্ব গঢ়ি তুলিছিল আৰু পিছলৈ তেওঁলোক ক্ৰিছৰ সম্ভাৱনাপূৰ্ণ গ্ৰাহক হিচাপে পৰিগণিত হৈছিল। প্ৰত্যাহ্বান যিয়েই নহওক কিয়, ক্ৰিছ গাৰ্ডনাৰে তেওঁৰ শোচনীয় পৰিস্থিতিৰ সম্পৰ্কে তেওঁ সহকৰ্মীসকলক জানিবলৈ দিয়া নাছিল। আনকি এবাৰ তেওঁৰ এজন উৰ্ধতন ব্যক্তি মিষ্টাৰ ফ্ৰ'মক কে'বৰ ভাৰা দিয়াৰ বাবে পাঁচ মাৰ্কিন ডলাৰ ধাৰলৈহে দিছিল, যিটো আচলতে ক্ৰিছৰ নিজৰ বাবেই বহনসাধ্য নাছিল। গাৰ্ডনাৰ ষ্ট'কব্ৰ'কাৰৰ লাইচেঞ্চ অৰ্জনকাৰী পৰীক্ষাত অৱতীৰ্ণ হোৱাৰ বাবে প্ৰস্তুতি চলাইছিল, আৰু এই পৰীক্ষাত লাভ কৰা সাফল্যৰে তেওঁ পেছাদাৰী ষ্ট'কব্ৰ'কাৰৰ ভৱিষ্যতৰ কেৰিয়াৰ গঢ়ি তুলিছিল। ডিন উইটাৰ ৰেন'ল্ডচ সংস্থানত অবৈতনিক শিক্ষানবিচ পদৰ শেষৰ কৰ্মদিনটোত ক্ৰিছক সংস্থানৰ অংশীদাৰসকলৰ সৈতে কথা-বাৰ্তাৰ বাবে মাতি পঠিওৱা হৈছিল। মিষ্টাৰ ফ্ৰ'মে সেই বাৰ্তালাপৰ সময়ত যেতিয়া মন্তব্য কৰিলে যে, ক্ৰিছে সেইদিনা এটা নতুন চোলা পিন্ধি কামলৈ আহিছিল, তেতিয়া ক্ৰিছে ক'লে যে, যিহেতু সেইটো তেওঁৰ শিক্ষানবিচীৰ শেষৰ দিন আছিল সেয়ে তেওঁ সেই উপলক্ষে পৰিপাটিকৈ পিন্ধাটো প্ৰয়োজন হিচাপে অনুভৱ কৰিছিল। সেই কথা শুনি মিষ্টাৰ ফ্ৰ'মে মিচিকিয়াই হাঁহি মাৰি কয় যে, ক্ৰিছ গাৰ্ডনাৰে পিছৰ দিনাখন আন এযোৰ নতুন কাপোৰ পৰিধান কৰি অহা উচিত, কিয়নো ক্ৰিছ আকাংক্ষিত বৈতনিক ষ্ট'কব্ৰ'কাৰ পদৰ বাবে নিৰ্বাচিত হৈছে। এই কথা কৈয়ে ফ্ৰ'মক ক্ৰিছে আগতে এদিন কেব ভাৰা হিচাপে পাঁচ ডলাৰটো ঘূৰাই দিয়ে। নিজৰ কান্দোনক কোনোমতে বাধা দি ৰাখি ক্ৰিছে গাৰ্ডনাৰে ফ্ৰ'মক কৰমৰ্দন কৰে আৰু তাৰ পৰা লৰা-ঢপৰাকৈ তেওঁৰ পুত্ৰ ক্ৰিষ্ট'ফাৰক ৰখা দিবাযত্নকেন্দ্ৰ অভিমুখে ওলাই যায়। আৱেগেৰ আৱেশত পুত্ৰক আলিংগন কৰে। ইয়াৰ পিছতে পিতা-পুত্ৰ দুয়ো আলিবাটেৰে ধেমালি কৰি কৰি খোজকাঢ়ি ওলাই যায়। কাহিনীভাগৰ উপসংহাৰত এই কথা প্ৰকাশিত হয় যে পৰৱৰ্তীকালত ক্ৰিছ গাৰ্ডনাৰে তেওঁৰ নিজৰ বহু মিলিয়ন ডলাৰ মূল্যৰ ব্ৰ'কাৰে'জ ফাৰ্ম প্ৰতিষ্ঠিত কৰিবলৈ সক্ষম হয়।
৩০ জানুৱাৰী
৩০ জানুৱাৰী হৈছে গ্ৰেগৰিয়ান বৰ্ষপঞ্জী অনুসাৰে বছৰৰ ৩০তম দিন। বছৰটো শেষ হ’বলৈ এই দিনৰ পৰা মুঠ ৩৩৫ দিন (অধিবৰ্ষত ৩৩৬ দিন) বাকী থাকে।
বাহ্যিক সংযোগ
শ্ৰেণী:জানুৱাৰী শ্ৰেণী:ইংৰাজী বৰ্ষপঞ্জীৰ দিন
কাঁচঘৰ
কাঁচঘৰ (Kanchghar) ১৯৭৫ চনত মুক্তি পোৱা এখন ক’লা-বগা অসমীয়া চলচ্চিত্ৰ। ছবিখনৰ পৰিচালনা আৰু চিত্ৰনাট্য বিজয় চৌধুৰী আৰু পীযুষ কান্তি ৰয়ৰ। কাঁচঘৰ তেওঁলোকৰ প্ৰথম আৰু একমাত্ৰ পৰিচালিত ছবি৷ পৰিচালকদ্বয় মূলতঃ চলচ্চিত্ৰৰ কাৰিকৰী দিশৰ প্ৰশিক্ষিত লোক আছিল৷ তেওঁলোক পুনা ফিল্ম ইনষ্টিটিউটৰ ক্ৰমে সম্পাদনা আৰু চাউণ্ড ইঞ্জিনিয়াৰিঙৰ ডিপ্লোমাধাৰী অসমীয়া ব্যক্তি। চলচ্চিত্ৰ সম্পৰ্কীয় কাৰিকৰী শিক্ষা গ্ৰহণ কৰিবলৈ তেওঁলোকে অসম চৰকাৰৰ ওচৰত বৃত্তিৰ বাবে আবেদন কৰিছিল যদিও চৰকাৰে তেওঁলোকৰ আবেদনৰ প্ৰতি কোনো সহাৰি নিদিলে। নিজা প্ৰচেষ্টাৰে পুনাত শিক্ষা গ্ৰহণৰ অন্তত তেওঁলোক বলীউডলৈ গৈ তাতেই প্ৰতিষ্ঠা লাভ কৰিলে। তেওঁলোকে বহুকেইখন শীৰ্ষস্থানীয় প্ৰযোজনা গোষ্ঠীৰ হিন্দী ছবিত কাম কৰাৰ উপৰিও যথেষ্ঠ সংখ্যক অসমীয়া ছবিতো সম্পাদনা আৰু শব্দগ্ৰহণৰ কাম কৰিছিল। গুৱাহাটীৰ কাহিলীপাৰাত জ্যোতি চিত্ৰবন ফিল্ম ষ্টুডিঅ' গঢ় লৈ উঠাৰ পিছত অসমৰ তদানিন্তন প্ৰচাৰ মন্ত্ৰীয়ে ষ্টুডিঅ'টোলৈ তেওঁলোকৰ সেৱা আগবঢ়াবলৈ অনুৰোধ জনাইছিল৷
কাঁচঘৰৰৰ সম্পাদনা আৰু শব্দগ্ৰহণৰ কামো চৌধুৰী আৰু ৰয়ে সম্পন্ন কৰিছিল। কাহিনী আৰু সংলাপ নিৰোদ চৌধুৰীৰ। বাংলা ছবিৰ অভিনেত্ৰী তথা এসময়ৰ মিচ কলকাতা জয়শ্ৰী ৰয়ে মূল নাৰী চৰিত্ৰটো ৰূপায়ণ কৰিছিল৷
সংগীত
সঙ্গীত পৰিচালনা জীতু-তপনৰ। গীতিকাৰ ভূপেন হাজৰিকা। ছবিখনৰ এটা গীত হিন্দীছবিৰ গায়িকা সুমন কল্যাণপুৰে গাইছে।
বাহ্যিক সংযোগ
হাঙ্গামা ডট কমত কাঁচঘৰৰ গীত
শ্ৰেণী:অসমীয়া চলচ্চিত্ৰ শ্ৰেণী:১৯৭০ দশকৰ অসমীয়া চলচ্চিত্ৰ
ফফং জলকীয়া
'চি. চাইনেনছি হৈছে এক প্ৰকাৰৰ জলকীয়া। ইয়াক সাধাৰণতে ফফং জলকীয়া' বা ইংৰাজীত "য়েল্ল' নেণ্টাৰ্ণ চিলি" (yellow lantern chili) বুলি কোৱা হয়। ই আমেৰিকাৰ এক থলুৱা প্ৰজাতি। ইহঁতৰ ব্যতিক্ৰমী জ্বলা গুণ আৰু অনন্য গন্ধৰ বাবে এই প্ৰজাতিৰ বিভিন্ন প্ৰকাৰবোৰ সমগ্ৰ বিশ্বতে জনাজাত। পৃথিৱীৰ আটাইতকৈ জ্বলা জলকীয়া; ভোট-জলকীয়া এই প্ৰজাতিৰে অন্তৰ্গত এক প্ৰকাৰ।
প্ৰত্যাৱৰ্তন
প্ৰত্যাৱৰ্তন  (Pratyavartan) ১৯৯৩ চনত মুক্তি পোৱা এখন অসমীয়া চলচ্চিত্ৰ। পৰিচালক ৰঞ্জিত দাস। এছ বি পিকচাৰ্ছৰ বেনাৰত ছবিখন প্ৰযোজনা কৰিছে কবিন সাউদে। সংগীত শ্বেৰ চৌধুৰীৰ। মুখ্য ভূমিকাত আছে তপন দাস, অৰুণ নাথ আৰু মৃদুলা বৰুৱা।
ফফং জলকীয়া
তথ্য সংগ্ৰহ
শ্ৰেণী:গুল্ম শ্ৰেণী:জলকীয়া
প্ৰত্যাৱৰ্তন
কাহিনীৰ সাৰাংশ
ৰংনগৰ এখন উদ্যোগ নগৰী। তাৰে উদ্যোগ এটাত প্ৰজ্ঞানে সহকাৰী অভিযন্তা হিচাপে চাকৰিত যোগদান কৰে। তাতে তেওঁ লগ পালে ষ্টিল প্লাণ্ট এটাৰ অভিযন্তা বিমল ভৰালীক। প্ৰজ্ঞানে ৰংনগৰত বিমলৰ সৈতে একেটা ঘৰতে থাকিবলৈ ল’লে। দুয়োৰো বয়সৰ পাৰ্থক্য প্ৰায় দহবছৰ। উদ্যোগনগৰীৰ সকলো মানুহে বিমলক ভাল পায় যদিও তেওঁৰ এটাই বদ অভ্যাস, তেওঁ অত্যধিক সুৰাপান কৰে। তেওঁ খাৰাংখাচ আৰু বাহিৰত দেখাত কঠুৱা লোক। এটা দুখদায়ক অতীত পাৰ কৰি অহা বিমলৰ মাজত প্ৰজ্ঞানে বিচাৰি পায় এটা মৰমীয়াল স্পৰ্শকাতৰ মন।
ৰংনগৰতে প্ৰজ্ঞানৰ আৰু এগৰাকী ব্যক্তিৰ সৈতে আত্মীয়তা বাঢ়ে; তেওঁ হ’ল স্কুল শিক্ষয়ত্ৰী মুন বাইদেউ। মুন বাইদেউ প্ৰজ্ঞানৰে এজন সহপাঠীৰ বায়েক। বাইদেউ তাত জীয়েক মুনলীৰ সৈতে বাস কৰে। স্বামী চাকৰি সূত্ৰে দূৰৈত থাকে।
প্ৰজ্ঞান সৰুৰে পৰা সামাজিক কামকাজত জড়িত। ৰংনগৰলৈ আহিও তেওঁ চাকৰিটো লৈয়ে ব্যস্ত হৈ নাথাকিল। তেওঁ প্ৰথমে তাৰ সাহিত্য পৰিষদ আৰু পিছলৈ শ্ৰমিক সংগঠনৰ সৈতে তেওঁ জড়িত হৈ পৰিল। এনেকৈ তেওঁৰ সম্পৰ্ক হ’ল শ্ৰমিক নেতা বিনয় বসুমতাৰীৰ সৈতে। প্ৰজ্ঞানৰ এই সম্পৰ্কক উদ্যোগিক পামৰ বিষয়াসকলে সহজভাবে নললে। পিছলৈ তেওঁ শ্ৰমিকসকলৰো সন্দেহৰ পাত্ৰ হ’ল। তাতে যোগ হ’ল মুন বাইদেউৰ অনাকাংক্ষিত কঠোৰ ব্যৱহাৰ। তেওঁ সম্পূৰ্ণৰূপে ভাগি পৰে আৰু এদিন চাকৰি ইস্তফা দি ৰংনগৰৰ পৰা মেলানি মাগে।
তথ্যউৎস
শ্ৰেণী:অসমীয়া চলচ্চিত্ৰ শ্ৰেণী:১৯৯০ দশকৰ অসমীয়া চলচ্চিত্ৰ
মফজ্জ্বল হুছেইন
মফজ্জ্বল হুছেইন চমুকৈ এম হুছেইন (জ. ২৯ জানুৱাৰী, ১৯৪৪ - মৃ. ৯ ছেপ্টেম্বৰ, ১৯৯৯) অসমৰ এগৰাকী জনপ্ৰিয় মঞ্চ যাদুকৰ আছিল। শৈশৱত বিষধৰ সাপ ধৰি ভাল পোৱা মফজ্জ্বল হুছেইনে কিশোৰ অৱস্থাত ঘৰৰপৰা আঁতৰি গৈ ডেৰাডুনত যাদুকৰ ধৰমৰাজ গৰ্গিয়াৰৰ ওচৰত যাদুৰ কলা আয়ত্ব কৰিছিল। ১৯৭২ চনৰপৰা মফজ্জ্বল হুছেইনে 'যাদু সম্ৰাট এম. হুছেইন' নামেৰে পেছাদাৰী যাদুকৰ হিচাপে আত্মপ্ৰকাশ কৰে। অসম আৰু ভাৰতৰ বিভিন্ন স্থানত পেছাদাৰী যাদু শ্বো প্ৰদৰ্শন কৰাৰ বাহিৰেও তেখেতে ১৯৭৫ ডুবাই, মাস্কট, নেপাল আৰু ভূটানত যাদু প্ৰদৰ্শন কৰিছিল। তেখেতৰ যাদু প্ৰদৰ্শনত যাদুসমূহ বিভিন্ন লৌকিক কাহিনী, খুহুটীয়া কাহিনী আদিৰ আলমত ৰচনা কৰা হৈছিল। কাহিনীৰ লগতে বিভিন্ন ৰাজনৈতিক আৰু সামাজিক বিষয়ৰ ওপৰতো তেখেতে যাদুৰ উপযোগী কাহিনী সৃষ্টি কৰি লৈছিল। কহিনুৰ থিয়েটাৰৰ নাটক কুশল কোঁৱৰ-ত ফাঁচীৰ দৃশ্যটোৰ পৰিকল্পনা আৰু পৰিদৰ্শন এম. হুছেইনৰ যাদুৰে কৰা হৈছিল। ১৯৭৩ চনত কলিকতাত অনুষ্ঠিত All India Magician Conference and Competition-ত এক প্ৰদৰ্শনীত এম হুছেইনে ২,২০০ ফুট দীঘল কাগজৰ ৰছী উলিয়াই নতুন অভিলেখ স্থাপন কৰিছিল।
চমু জীৱনালেখ
মফজ্জ্বল হুছেইনৰ জন্ম হৈছিল আমগুৰি গাঁৱৰ কণজান চাৰিআলিত, ১৯৪৪ চনৰ ২৯ জানুৱাৰী তাৰিখে। পিতৃৰ নাম অকণমান আলী আৰু মাতৃৰ নাম মাকন বেগম। তিনিপুত্ৰৰ ভিতৰত মাজু পুত্ৰ মফজ্জ্বুলৰ শৈশৱ অতিবাহিত হৈছিল তেতিয়াৰ ডিব্ৰুগড় জিলাৰ অন্তৰ্গত ডিগবৈৰ গোলাই-ৰ গলিত। সৰু কালৰেপৰাই মফজ্জ্বলে অসাধাৰণ কাম কৰি ভাল পাইছিল। স্কুলত পঢ়ি থকাৰ কালতে তেখেতে সাপ ধৰিবলৈ আৰম্ভ কৰিছিল।
কিশোৰ অৱস্থাতে মফজ্জ্বল ডিগবৈ চহৰলৈ যাদু প্ৰদৰ্শন কৰিবলৈ অহা ডেৰাডুনৰ যাদুকৰ ধৰমৰাজ গাৰ্গিয়াৰৰ সংস্পৰ্শলৈ আহে আৰু মেট্ৰিক পৰীক্ষাৰ পাছতেই মফজ্জ্বলে গাৰ্গিয়াৰৰ লগ লাগে আৰু ভাৰতৰ বিভিন্ন স্থানত যাদু প্ৰদৰ্শনৰ সময়ত গাৰ্গিয়াৰৰ সংগী হয়। যাদুবিদ্যাৰ প্ৰতি ৰাপ দেখুওৱাৰ বাবে পৰিয়ালটোৱে মফজ্জ্বলৰ নিচাক ভাল চকুৰে চোৱা নাছিল। সেয়ে, গাৰ্গিয়াৰ সংগৰপৰা উভতি অহাৰ পাছত ১৯৬০ চনত তেওঁ আকৌ ঘৰ এৰে আৰু কলিকতালৈ যায়। কলিকতাত তেওঁ বিভিন্ন যাদুকৰৰ লগত যাদু শিল্পৰ কলা-কৌশল শিকিবলৈ লয়।
ডিগবৈ চহৰতে মফজ্জ্বল হুছেইনে প্ৰথমবাৰলৈ যাদু প্ৰদৰ্শন কৰে কালী পূজাৰ প্ৰথম সন্ধ্যাত। এই অনুষ্ঠানতে তেখেতে পোছাকী নাম এম হুছেইন ব্যৱহাৰ কৰিবলৈ আৰম্ভ কৰে।
১৯৭৩ চনত কলিকতাত অনুষ্ঠিত All India Magician Conference and Competition-ত তেখেতে ২,২০০ ফুট দীঘল কাগৰ ৰছী অবিৰতভাৱে নিৰ্গমণ কৰি এক অভিলেখৰ গৰাকী হয়। ইয়াৰ পাছতে তেওঁ অসমলৈ ঘূৰি আহে আৰু নিয়মীয়াকৈ যাদু প্ৰদৰ্শন কৰিবলৈ আৰম্ভ কৰে। যাদু শিল্পক মঞ্চত পৰিবেশিত কলা হিচাপে নিয়মীয়াকৈ প্ৰদৰ্শন কৰিবলৈ লয় এম হুছেইনে। অসমৰ লগতে ভাৰতৰ নানা ঠাইত আৰু কেইবাৰমান বিদেশতো তেখেতে যাদু প্ৰদৰ্শন কৰে। ভাৰতৰ ৰাষ্ট্ৰপতি ফখৰুদ্দিন আলি আহমেদৰ কালত ৰাষ্ট্ৰপতি ভৱনৰ মঞ্চত তেখেতৰ অতিথিৰ বাবে এম হুছেইনে যাদু প্ৰদৰ্শন কৰিছিল। তেখেত ৰাষ্ট্ৰপতি ভি.ভি. গিৰি আৰু জ্ঞানী জেইল সিঙৰ সন্মুখতো যাদু প্ৰদৰ্শন কৰিছিল।
৬ ফুট ২ ইঞ্চি উচ্চতা আৰু ১৩২ কিলোগ্ৰামৰ এম হুছেইনৰ শাৰীৰিক অৱনতিৰ বাবে পাছলৈ মেজিক প্ৰদৰ্শন কমি আহিবলৈ ধৰিছিল। ১৯৯৮ চনৰপৰা তেখেতে শাৰীৰিকভাৱে অসুস্থ হৈ থাকিবলৈ আৰম্ভ কৰে। তেখেতৰ আৰ্থিক অৱস্থাও দুৰ্বল হৈ পৰিছিল আৰু চিকিৎসাৰ উপযুক্ত অৰ্থ সংগ্ৰহ কৰিবলৈ অসুবিধা পাইছিল। সেই সময়ত তেখেতে চিকিৎসাধীন হৈ থকা অসম চিকিৎসা মহাবিদ্যালয়ৰ ৰোগীসকলেও তেখেতৰ চিকিৎসাৰ বাবে অৰ্থ ব্যয় কৰিছিল।
১৯৯৯ চনৰ ছেপ্টেম্বৰ মাহৰ ৯ তাৰিখে (৯/৯/১৯৯৯) তেখেতৰ মৃত্যু হয়।
উপস্থাপন শৈলী
বিশাল শৰীৰৰ অধিকাৰী এম হুছেইনৰ মঞ্চ উপস্থিতি আছিল অনন্য। তেখেতৰ মেজিকৰ আইটেমসমূহ সাধাৰণতে গম্ভীৰ, অলৌকিক বা কাব্যিক বিধৰ আছিল। প্ৰদৰ্শিত যাদুসমূহ সাধাৰণতে গম্ভীৰ ভাৱে অৱতাৰণা কৰা হৈছিল যদিও কেইটামান যাদু ধেমেলীয়া বিধৰো ৰাখিছিল। বিভিন্ন ঐতিহাসিক ঘটনা (The Dream of Shahjahan), দেশপ্ৰেমমূলক কাহিনী (কুশল কোঁৱৰৰ ফাঁচী) আদিৰ আলম লৈ যাদুসমূহ প্ৰদৰ্শন কৰা হৈছিল। এম হুছেইনে উত্তৰ-পূৱৰ ৰাজ্যসমূহৰ মাজত সম্প্ৰীতিৰ বাৰ্তাবাহক, নাৰীৰ সম অধিকাৰ আদিৰ ওপৰতো যাদুৰ প্ৰদৰ্শন প্ৰস্তুত কৰিছিল। তেখেতৰ বিশাল দেহ, গুৰু-গম্ভীৰ কণ্ঠই তেখেতৰ যাদু প্ৰদৰ্শনত গম্ভীৰতা আনি দিছিল। অসমত যাদু প্ৰদৰ্শনক মঞ্চ-কলা হিচাপে প্ৰথমে প্ৰতিষ্ঠিত কৰিছিল এম হুছেইনে।
এম হুছেইনে ১৯৯১ চনত গুৱাহাটীৰ ফাঁ‌চী বজাৰৰ পদপথত এটা কংকাল লগত লৈ বজাৰ কৰাৰ এক অনুষ্ঠানো কৰিছিল।
অন্ধবিশ্বাসৰ বিৰূদ্ধে
এম হুছেইনৰ যাদু অনুষ্ঠানত ভূত-প্ৰেত, অলৌকিকতা আদিৰ ওপৰতো যাদু ৰখা হৈছিল যদিও, প্ৰদৰ্শনৰ শেষত হুছেইনে সদায়ে যাদু যে কোনো তন্ত্ৰ-মন্ত্ৰ বা ভূত-প্ৰেতৰ দ্বাৰা সমাধা নহয়, বৰং যাদু যে হাতৰ কাৰচাজীৰ এক কলাহে সেইটো ব্যক্ত কৰিছিল। তেখেতৰ দুই-এটা যাদুৰ আঁৰৰ কৌশলো ৰাইজৰ আগত দেখুৱাই দিছিল নিজৰ অনুষ্ঠানৰ মাজতেই। মানুহৰ মাজৰপৰা অন্ধবিশ্বাস দূৰ কৰাৰ বাবেও তেখেতে কাম কৰিছিল।
সন্মান
এম.এ.এন. মাছ কমিউনিকেশ্বনৰ উদ্যোগত এম হুছেইনৰ মৃত্যু দিন ৯ ছেপ্টেম্বৰ দিনটোক 'মেজিচিয়ান দিৱস' হিচাপে উদযাপন কৰি ২০১৪ চনৰ সেই তাৰিখত Illusionz - A Grand Magical Evening নামে গুৱাহাটীৰ শ্ৰদ্ধাঞ্জলি কাননত এক যাদু উৎসৱৰ আয়োজন কৰি এম হুছেইনক স্মৰণ কৰা হয়।
তথ্য সূত্ৰ
শ্ৰেণী:যাদুকৰ শ্ৰেণী:অসমৰ ব্যক্তি
আমেৰিকা যুক্তৰাষ্ট্ৰ আৰু ইৰানৰ সম্বন্ধ
১৯৮০ৰ পৰা ইৰান আৰু আমেৰিকা যুক্তৰাষ্ট্ৰৰ মাজত কোনো আনুষ্ঠানিক সম্পৰ্ক নাই। পাকিস্তানে আমেৰিকা যুক্তৰাষ্ট্ৰত ইৰানৰ ৰক্ষক শক্তি ৰূপে কাম কৰে আৰু চুইজাৰলেণ্ডে সেই ভূমিকা আমেৰিকা যুক্তৰাষ্ট্ৰৰ বাবে ইৰানত পালন কৰে। পাকিস্তানৰ ৱাশ্বিংটন ডিচি স্থিত দূতাবাদৰ ইৰান ইণ্টাৰেষ্টছ চেক্সনৰ মাধ্যমেৰে সম্পৰ্ক ৰখা হয়, তেহৰাণ স্থিত চুইচ দূতাবাসৰ ইউ এছ ইণ্টাৰেষ্টছ চেক্সনৰ দৰে। ইৰানৰ সৰ্বোচ্চ নেতা আলি খামেনেই ২০১৮ত আমেৰিকা যুক্তৰাষ্ট্ৰৰে প্ৰত্যক্ষ বাৰ্তালাপত নিষিদ্ধ ঘোষণা কৰিলে।
দুয়োখন দেশৰ সম্পৰ্কৰ ইতিহাস
দুই দেশৰ মাজৰ সম্পৰ্কৰ আৰম্ভণি ঘটিছিল ১৯ শতিকাৰ মাজ ভাগত। ব্ৰিটিছ আৰু ৰুছক সন্দেহ কৰা ইৰানে আমেৰিকা যুক্তৰাষ্ট্ৰক এক নিৰ্ভৰশীল বিদেশী মিত্ৰৰ ৰূপত চাইছিল। দ্বিতীয় বিশ্বযুদ্ধৰ সময়ত আমেৰিকা যুক্তৰাষ্ট্ৰৰ বন্ধু ৰাষ্ট্ৰ ব্ৰিটেইন আৰু ছ'ভিয়েট সংঘই ইৰান দখল কৰিলেও যুদ্ধৰ পাছত সম্পৰ্ক ভালেই আছিল। মহম্মদ মচাদ্দেঘৰ শাসনৰ শেষৰ ফালৰপৰাহে সম্পৰ্ক বেয়া হ'বলৈ ধিৰিলে- আমেৰিকী সমৰ্থিত সামৰিক অভ্যুত্থানত তেখেতৰ শাসন সমাপ্ত হ'ল। তাৰ পাছৰ মহম্মদ ৰেজা পহ্লৱিৰ শাসনত সম্পৰ্ক ভাল হ'ল, কিন্তু ইৰানীয় বিপ্লৱ (১৯৭৯)ৰ পাছত পুনৰ সহমত স্থাপন হোৱাত অসুবিধাৰ সৃষ্টি হ'ল। সেই সময়ত ইৰান আৰু আমেৰিকা যুক্ত ৰাষ্ট্ৰ বন্ধু ৰাষ্ট্ৰ আছিল।
সম্পৰ্কৰ অৱনতিৰ কাৰণ
সম্পৰ্কৰ অৱনতিৰ কেইবাটাও কাৰণ অনেকে উল্লেখ কৰে। ইৰানৰ ফৈদৰপৰা ইছলামীয় বিপ্লৱ আৰু আমেৰিকী অহংকাৰৰ মাজৰ বিৰোধৰ কথা কোৱা হয়। বিশ্ব শক্তি হোৱাৰ ইচ্ছাৰ কথাও কোৱা হয়। আন এক কাৰণ এনে হ'ব পাৰে যে ইৰানৰ চৰকাৰক নিজৰ দেশৰ ভিতৰৰেই গণতান্ত্ৰিক শক্তিত বিশ্বাস ৰখাসকলক দমন কৰিবলৈ এক বাহিৰা 'ভয়ানক শত্ৰু'ৰ ধাৰণাৰ প্ৰয়োজন।
অৰ্থনৈতিক বাধা
১৯৯৫ৰপৰাই আমেৰিকা যুক্তৰাষ্ট্ৰই ইৰানৰ বিৰুদ্ধে অৰ্থনৈতিক বাধা অব্যাহত ৰাখিছিল। ২০১৫ চনৰ আমেৰিকাৰ 'জইণ্ট কম্প্ৰেহেন্সিভ প্লেন অৱ এক্সন'ৰ বাবে কৰা বাৰ্তালাপৰ পাছত ২০১৬ চনত ইৰান নিজৰ পৰমাণৱিক অস্ত্ৰ ৰখাৰ ক্ষমতাক শেষ কৰিবলৈ সন্মত হ'ল। তাৰ পাছত ইৰানৰ ওপৰত প্ৰয়োগ কৰা বাধাৰ অন্ত পৰিল। পিচে ট্ৰাম্প প্ৰশাসনে ২০১৮ চনত পুনৰ বাধা দিয়া আৰম্ভ কৰিলে।
জনপ্ৰিয় ধাৰণা
২০১৩ চনৰ বিবিচি ৱৰ্ল্ড চাৰ্ভিচ প'ল অনুযায়ী- ৫% আমেৰিকানে ইৰানৰ প্ৰভাৱক ধনাত্মক গণ্য কৰে, ৮৭%ই ঋণাত্মক গণ্য কৰে। ই ইৰানৰ প্ৰতি থকা সবাতোকৈ প্ৰতিকূল ধাৰণা, সমগ্ৰ বিশ্বৰ তুলনাত। তাৰ বিপৰীতে, গৱেষণা অনুযায়ী, ইৰানৰ লোকে সাধাৰণতে আমেৰিকাৰ মানুহক ভাল গণ্য কৰে, পিচে আমেৰিকাৰ চৰকাৰক নকৰে। ২০১৮ চনৰ ডিচেম্বৰৰ ইৰানপ'লৰ সমীক্ষা অনুযায়ী, ১৫.২% ইৰানীয়ই আমেৰিকা যুক্তৰাষ্ট্ৰৰ প্ৰতি ধনাত্মক ভাৱ ৰাখে আৰু ৮১.৪% লোকে ঋণাত্মক ভাৱ ৰাখে। ২০১৮ চনৰ পিৱ প'ল অনুযায়ী ৩৯% আমেৰিকানে ইৰানৰ শক্তি আৰু প্ৰভাৱক বাধিত কৰা আমেৰিকা যুক্তৰাষ্ট্ৰৰ শীৰ্ষ বিদেশ নীতি প্ৰাথমিকতাৰ অন্যতম হ'ব লাগে বুলি গণ্য কৰে।
সম্পৰ্কৰ উন্নতি
দুয়ো দেশৰ স্বাৰ্থ যেতিয়া একে হয়, তেতিয়া দুয়ো দেশৰ মাজত উন্নত সম্পৰ্ক দেখা যায়, যেনে চুন্নী অস্ত্ৰধাৰী বিৰোধী বিষয়ত।
তথ্য সংগ্ৰহ
শ্ৰেণী:দ্বিপাক্ষিক সম্পৰ্ক শ্ৰেণী:আমেৰিকা যুক্তৰাষ্ট্ৰ
শশীকলা দানী
বিদূষী শশীকলা দানী (ವಿದೂಷಿ ಶಶಿಕಲಾ ದಾನಿ, Vidushi Shashikala Dani) হৈছে ভাৰতীয় হিন্দুস্তানী ধ্ৰুপদী সংগীতৰ এগৰাকী জলতৰংগ বাদক। অল ইণ্ডিয়া ৰেডিঅ'-য়ে এ-গ্ৰেড সন্মান প্ৰদান কৰা ভাৰতৰ খুব কমসংখ্যক জলতৰংগ বাদকসকলৰ ভিতৰত শশীকলা দানী হৈছে অন্যতম। তেখেতে জলতৰংগৰ বাহিৰেও হাৰমণিয়াম, তবলা, বেহেলা, দিলৰুবা, চিতাৰ পৰিৱেশন কৰিব জানে। হিন্দুস্তানী ধ্ৰুপদী সংগীতৰ অধীনস্থ 'গমকা' প্ৰকাৰৰ অন্তৰ্গত তেখেত এগৰাকী অল ইণ্ডিয়া ৰেডিঅ'-স্বীকৃতিপ্ৰাপ্ত কণ্ঠশিল্পী।
সংক্ষিপ্ত জীৱনী
শশীকলাই কলা শাখাত স্নাতক ডিগ্ৰী অৰ্জন কৰে আৰু হোবাল্লীত বাস কৰিবলৈ লয়। তেখেতে ইয়াতেই শ্ৰী অৰুণ দানীৰ সৈতে বৈবাহিক জীৱন আৰম্ভ কৰে। অৰুণ দানী হৈছে সাংবাদিক টি.এছ.আৰ.বঁটাপ্ৰাপ্ত প্ৰয়াত শ্ৰী সুৰেন্দ্ৰ দানীৰ পুত্ৰ। তেওঁলোকৰ এটি পুত্ৰ সন্তান আছে। পুত্ৰ সুগনান দানী এগৰাকী সংগীতশিল্পী। ষ্টেট বেংক অৱ মায়ছোৰত তেত্ৰিশ বছৰ সেৱা আগবঢ়াই শশীকলা দানীয়ে এতিয়া জলতৰংগ শিল্পী হিচাপে স্বীকৃতি লাভ কৰিছে।  তেখেতে সমান্তৰালভাৱে এই বাদ্যবিধৰ সংৰক্ষণ, বিকাশ আৰু প্ৰসাৰৰ বাবেও কাম কৰি আছে।
সাংগীতিক জীৱন
জলতৰংগ বাদ্যটিৰ দ্বাৰা অভিভূত হোৱা শশীকলা দানীয়ে এইবিধ বাদ্যৰ জৰিয়তেই ভাৰতীয় ধ্ৰুপদী সংগীতৰ জগতখনত প্ৰৱেশ কৰাৰ সিদ্ধান্ত লয়।
জলতৰংগৰ লগত তেখেতে বহুকেইটা সম্পৰীক্ষা কৰে। শশীকলাই "গায়কী" আৰু "তন্ত্ৰাকাৰী অংগ"ৰ লগত ঘনিষ্ঠ হৈ পৰে। ইয়াৰ প্ৰভাৱ তেখেতৰ বাদনশৈলীত প্ৰকাশিত হয়। তেখেত ভাৰতীয় ধ্ৰপদী সংগীতৰ গোৱালিয়ৰ ঘাৰানাত প্ৰশিক্ষিত। পৰৱৰ্তী সময়ত তেখেতে বহুকেইটা শৈলীৰ বিকাশ সাধন কৰিছে। তেখেতৰ বিশিষ্টতা হৈছে -"লয়কাৰী। "
তেখেতে ভাৰতৰ বিভিন্ন ঠাইত আৰু বহুতো কলানুষ্ঠানত অনুষ্ঠান পৰিৱেশন কৰিছে। ২০১৭ চনত তেখেতে হাম্পী উৎসৱত তেখেতে অনুষ্ঠান পৰিৱেশন কৰে। ২০১৭ চনত ৰাজস্থানৰ মাউণ্ট আবুত অনুষ্ঠিত হোৱা ব্ৰহ্মাকুমাৰীৰ সংগীতানুষ্ঠানত তেখেতে অনুষ্ঠান পৰিৱেশন কৰে। ২০১৬ চনত সোলাপুৰত আয়োজিত হোৱা সংগীত মহোৎসৱত শশীকলা দানীয়ে অনুষ্ঠান পৰিৱেশন কৰে। ধাৰৱাড়ত আয়োজিত হোৱা ধাৰৱাড় উৎসৱত তেখেতে ২০০৬ আৰু ২০১৪ চনত দুবাৰকৈ অনুষ্ঠান পৰিৱেশন কৰাৰ আমন্ত্ৰণ লাভ কৰে। ২০১৪ চনত হুবলীত আয়োজিত হোৱা তৃতীয় কন্নড় সাহিত্য সন্মিলনীতো তেখেতে নিজৰ কলা প্ৰদৰ্শন কৰে। ২০১৩ চনত হুব্বাল্লীত আয়োজিত হোৱা ষ্টেট বেংক অৱ মায়ছোৰৰ এক অনুষ্ঠানত, ২০১৩ চনত বিজয়াপুৰত আয়োজিত ৭৯তম সৰ্বভাৰতীয় কন্নড় সাহিত্য সন্মিলনীত শশীকলা দানীয়ে অনুষ্ঠান পৰিৱেশন কৰে। ২০১২ চনত বাংগালোৰত আয়োজিত হোৱা 'Rare Instrumental Concert' নামৰ এক অনুষ্ঠানলৈ তেখেত নিমন্ত্ৰিত হয়।
বঁটা আৰু স্বীকৃতি
==অনুষ্ঠানসমূহ ==
গুজৰাট
গুজৰাট (ગુજરાત) ভাৰতৰ আটাইতকৈ পশ্চিমত অৱস্থিত ৰাজ্য । গুজৰাটৰ ৰাজধানী গান্ধীনগৰ। গুজৰাটত ৩৩খন জিলা আছে। গুজৰাটৰ গৱৰ্ণৰ ওম প্ৰকাশ কহলী।
সধাৰণ তথ্য
গুজৰাটৰ ক্ষেত্ৰফল ১৯৬০২৪ বৰ্গ কিলোমিটাৰ। এই ৰাজ্যত ৬৩৮৯১৩০৩ জন মানুহে বসবাস কৰে
বুৰঞ্জী
thumbnail|left|শ্ৰী কৃষ্ণ হিন্দু বিশ্বাসৰ মতে শ্ৰীকৃষ্ণ আৰু তেওঁৰ ভ্ৰাতৃ বলৰামে তেওঁলোকক দ্বাৰকাত প্ৰতিষ্ঠা কৰিছিল, তেওঁলোক আছিল যাদৱ বংশৰ। মৌৰ্য্য, গুপ্ত, চালুক্য, প্ৰতিহাৰা আদি উল্লেখনীয় ৰাজবংশ। পাৰ্চী সকল ইৰানৰ পৰা ৮ম শতিকাত পলাই গুজৰাটলৈ আহে পবিত্ৰ শিখা লৈ যি এতিয়াও ভলসদত জ্বলি আছে। মুছলমানসকলৰ প্ৰভাৱ এতিয়াও গুজৰাটৰ কলা-সংস্কৃতিত দেখা যায়। পৰ্তুগীজ সকল গুজৰাটলৈ অহা প্ৰথম ইউৰোপীয় লোক। তেওঁলোকে আহি সৌৰাষ্ট্ৰৰ দক্ষিণ অঞ্চলৰ দিউ দ্বীপত বাহৰ পাতে। তাৰ পিছত আহে ইংৰাজ সকল ১৬১২ চনত। তেওঁলোকে চুৰট নামৰ ঠাইত ব্যৱসায় কৰে। ইংৰাজ সকলৰ তলত থাকোঁতে গুজৰাট 'বম্বে প্ৰদেশ'ৰ অংশ আছিল। কিন্তু ১৯৬০ চনত 'গুজৰাটী' লোক সকলে সেই প্ৰদেশৰ পৰা বেলেগ হোৱাৰ সিদ্ধান্ত লয় আৰু বম্বে ২ ৰাজ্য 'গুজৰাট' আৰু 'মহাৰাষ্ট্ৰ'ত বিভক্ত হয়। গুজৰাট এতিয়া ভাৰতৰ আগশাৰীৰ ঔদ্যোগিকৃত ৰাজ্যৰ ভিতৰত অন্যতম। গুজৰাটত বৰ্তমান প্ৰায় ১৫০০ বৃহৎ আৰু মাজু আকাৰৰ উদ্যোগ আৰু প্ৰায় ১৮৪১১৯ সৰু উদ্যোগ আছে।
নাম
গুজৰাট নাম গুজ্জৰ নামৰ জনজাতিৰ পৰা অহা। গুজ্জৰ সকলৰ ঠাইক গুজ্জৰ ৰাষ্ট্ৰ বোলা হৈছিলে আৰু সেই গুজ্জৰ ৰাষ্ট্ৰৰ পৰাই গুজৰাট শব্দ আহিল। গুজ্জৰ সকল ৫ম শতাব্দীত হানসকলৰ পৰা পলাই গুজৰাটলৈ আহিছিল।
তথ্য সংগ্ৰহ
শ্ৰেণী:ভাৰতৰ ৰাজ্য
৩১ জানুৱাৰী
৩১ জানুৱাৰী হৈছে গ্ৰেগৰিয়ান বৰ্ষপঞ্জী অনুসাৰে বছৰৰ ৩১তম দিন। বছৰটো শেষ হ’বলৈ এই দিনৰ পৰা মুঠ ৩৩৪ দিন (অধিবৰ্ষত ৩৩৫ দিন) বাকী থাকে।
বাহ্যিক সংযোগ
শ্ৰেণী:জানুৱাৰী শ্ৰেণী:ইংৰাজী বৰ্ষপঞ্জীৰ দিন
চেপ্পা
জনসংখ্যা
২০০১ চনৰ লোকপিয়ল অনুসৰি চেপ্পাৰ জনসংখ্যা ১৮,৩৫০ জন৷ ইয়াৰে ৫০.৪৭% পুৰুষ আৰু ৪৯.৪৮% মহিলা৷ মুঠ জনসংখ্যাৰ ১৮.৪৬% ছবছৰৰ অনুৰ্দ্ধৰ৷ চেপ্পাৰ সাক্ষৰতাৰ হাৰ ৬২.৮৬%৷ পুৰুষৰ সাক্ষৰতাৰ হাৰ ৭০% হোৱাৰ বিপৰীতে মহিলাৰ সাক্ষৰতাৰ হাৰ কেৱল ৫৫.৪%৷
প্ৰচাৰ মাধ্যম
চেপ্পাত আকাশবাণী চেপ্পা নামেৰে অল ইণ্ডিয়া ৰেডিঅ’ৰ এটা শাখা আছে৷ এই শাখাটোৱে এফ এম ফ্ৰিকুৱেন্সিত প্ৰচাৰ কৰে৷
বাহ্যিক সংযোগ
শ্ৰেণী:ভাৰতৰ নগৰ মহানগৰ শ্ৰেণী:অৰুণাচল প্ৰদেশ
বন্দিতা আচাৰ্য
বন্দিতা আচাৰ্য (Bondita Acharya; জন্ম: ১২ ডিচেম্বৰ ১৯৭২) এগৰাকী ভাৰতীয় সমাজকৰ্মী আৰু মানৱ অধিকাৰকৰ্মী। তেওঁ চাহ বাগানৰ বিষয়াসকলৰ সৈতে কাম কৰি বাগিচা অঞ্চলত বাস কৰা ছোৱালীসকলৰ শিক্ষাৰ প্ৰচাৰ আৰু প্ৰসাৰৰ সৈতে জড়িত।
প্ৰাৰম্ভিক জীৱন
১৯৭২ চনৰ ১২ ডিচেম্বৰত অসমৰ যোৰহাট জিলাত বন্দিতা আচাৰ্যৰ জন্ম হৈছিল। তেওঁৰ দেউতাকৰ নাম আছিল যোগানন্দ গোস্বামী। যোগানন্দ গোস্বামী জগন্নাথ বৰুৱা মহাবিদ্যালয়ৰ ৰসায়ন বিজ্ঞানৰ অধ্যাপক আছিল। তেওঁৰ মাতৃ মৃণালিনী গোস্বামী যোৰহাট এমই গাৰ্লছ স্কুলৰ অধ্যক্ষ আছিল। মায়োকাৰ্ডিয়েল ইনফাৰ্কচনৰ ফলত স্বামী কেয়ূৰ আচাৰ্যক হেৰুওৱাইছিল। দম্পতীহালৰ একমাত্ৰ পুত্ৰ পলাশ আচাৰ্য।
শিক্ষা
বন্দিতা আচাৰ্যই যোৰহাটৰ বাল্য ভৱনত স্কুলীয়া শিক্ষা গ্ৰহণ কৰিছিল। তাৰপিছত তেওঁ জগন্নাথ বৰুৱা মহাবিদ্যালয়ৰ পৰা উচ্চতৰ মাধ্যমিক চূড়ান্ত পৰীক্ষাত উত্তীৰ্ণ হয়। তাৰপিছত তেওঁ অসম কৃষি বিশ্ববিদ্যালয়ৰ গাৰ্হস্থ্য বিজ্ঞান মহাবিদ্যালয়ৰ পৰা স্নাতক আৰু গুজৰাটৰ বৰোদাৰ এমএছ বিশ্ববিদ্যালয়ৰ গাৰ্হস্থ্য বিজ্ঞান অনুষদৰ সম্প্ৰসাৰণ আৰু যোগাযোগ বিভাগৰ পৰা স্নাতকোত্তৰ ডিগ্ৰী লাভ কৰিছিল।
কৰ্মজীৱন
তেওঁ ২০০৯ চনত ৱমেন ইন গভৰ্ণেন্স – ইণ্ডিয়া (ৱিং-ইণ্ডিয়া)ৰ অংশ হৈছিল। তেওঁ উত্তৰ-পূব ভাৰতৰ পৰম্পৰাগত আইন নথিভুক্ত কৰা আৰু সেইবোৰ সংশোধন কৰাৰ চেষ্টাত জড়িত হৈ আছে। মহিলাৰ অধিকাৰ উন্নত কৰাৰ বাবে আৰু শিক্ষক আৰু অধিকাৰ কৰ্মী মাজনী দাসকে ধৰি মহিলাসকলৰ "বলপূৰ্বক নিৰুদ্দেশ" সন্দৰ্ভত প্ৰচাৰ আৰু আইনী ব্যৱস্থা গ্ৰহণ কৰাত তেওঁ জড়িত। তেওঁ বেচৰকাৰী সংগঠন 'হিউমেন ৰাইটছ ডিফেণ্ডাৰ এলাৰ্ট'ৰ উত্তৰ-পূব শাখাৰ সমন্বয়ক। তেওঁ অসমত যৌন হিংসা, মানৱ অধিকাৰ উলংঘন, ডাইনী হত্যা, আৰু সংঘাতৰ পৰিস্থিতি নথিভুক্ত কৰাৰ বাবে কেইবাটাও তথ্য অনুসন্ধান অভিযানৰ অংশ। আচাৰ্য "ৱমেন আৰ্থ এলায়েন্স"ৰ অতি সক্ৰিয় অংশগ্ৰহণকাৰী।
বন্দিতা আচাৰ্য মালালা ফাণ্ডৰ গুলমাকাই চেম্পিয়নসকলৰ মাজৰ অন্যতম। গুলমাকাই নেটৱৰ্ক হৈছে মালালা ফাণ্ডৰ স্বাক্ষৰ প্ৰচেষ্টা, যি উন্নয়নশীল দেশসমূহত শিক্ষাৰ ক্ষেত্ৰত চেম্পিয়নসকলৰ কামত সহায় কৰে। মালালা ফাণ্ডৰ লক্ষ্য হৈছে গুলমাকাই চেম্পিয়নসকলক ইজনে সিজনৰ সৈতে সংযোগ কৰি আৰু সামাজিক আৰু প্ৰণালীগত পৰিৱৰ্তন ৰখাৰ বাবে প্ৰয়োজনীয় সঁজুলি, প্ৰশিক্ষণ আৰু অংশীদাৰসকলৰ সৈতে সংযোগ কৰি এই ব্যৱধানটো বন্ধ কৰা। ৩৮জন গুলমাকাই চেম্পিয়ন আছে। ২০০৮ চনৰ পৰা বন্দিতায়ে পূৰ্ব ভাৰতী এডুকেশ্যনেল ট্ৰাষ্ট (পিবিইটি)ক অসমত বহু দশকধৰি সংঘৰ্ষ আৰু বৈষম্যমূলক ৰীতি-নীতিৰ সন্মুখীন হোৱা প্ৰান্তিক মহিলা আৰু ছোৱালীসকলক সমৰ্থন কৰিবলৈ নেতৃত্ব দি আহিছে। তেওঁ আৰু পিবিইটিয়ে চাহ বাগিচা শ্ৰমিক আইন (পিএলএ) আৰু শিক্ষাৰ অধিকাৰ (আৰটিই) আইনৰ বাবে সজাগতা বৃদ্ধি কৰিবলৈ তিনিটা চাহ বাগিচাৰ পৰা ৬০ গৰাকী শিক্ষা প্ৰচাৰকক প্ৰশিক্ষণ দিছিল। ইয়াৰ ফলত চাহ বাগিচা অঞ্চলত বাস কৰা প্ৰায় ১৫,২০০ গৰাকী ছোৱালী লাভৱান হৈছিল।
বন্দিতায়ে ৰাষ্ট্ৰীয় নাগৰিক পঞ্জীৰ প্ৰমাণীকৰণ দাবীকাৰী সকলক অসমৰ বিভিন্ন অঞ্চললৈ শুনানিৰ বাবে মতাৰ বিৰোধিতা কৰিছিল আৰু তেওঁলোকৰ সহায়ৰ বাবে বিভিন্ন কাৰ্যপন্থা হাতত লৈছিল।
বিতৰ্ক
ভাৰতীয় জনতা পাৰ্টিৰ সদস্য মৃদুপৱান বৰাৰ অভিযোগৰ পিছত ২০১৭ চনৰ ৪ এপ্ৰিল তাৰিখে যোৰহাটৰ তিনিজন লোকক খোৱাৰ বাবে নিৰ্ধাৰিত ৫০০ গ্ৰাম গোমাংস ৰখাৰ বাবে গ্ৰেপ্তাৰ কৰা হৈছিল। হিন্দু ধৰ্মত গোমাংস সেৱন নিষিদ্ধ। আচাৰ্যই ছ'চিয়েল মিডিয়াত গ্ৰেপ্তাৰক গৰিহণা দিয়ে। হিন্দু জাতীয়তাবাদী সংগঠন বজৰং দলে এক প্ৰেছ বিবৃতি জাৰি কৰি দাবী কৰে যে আচাৰ্যই গ্ৰেপ্তাৰক গৰিহণা দিয়াৰ বাবে ৰাজহুৱাভাৱে ক্ষমা বিচাৰিব লাগিব।
২০১৭ চনৰ ১০ এপ্ৰিলত আচাৰ্যই ৪ এপ্ৰিল তাৰিখে গোমাংস ৰখাৰ বাবে তিনিজন লোকক গ্ৰেপ্তাৰ কৰাৰ বাবে ছ'চিয়েল মিডিয়াত হিংসাত্মক ভাবুকিৰ লক্ষ্য হোৱাৰ পিছত অসমৰ গুৱাহাটীত অপৰাধ অনুসন্ধান বিভাগৰ ওচৰত এটা অভিযোগ দাখিল কৰিছিল। আচাৰ্যক বজৰং দলৰ সদস্যসকলে হত্যা, ধৰ্ষণ আৰু এচিড আক্ৰমণৰ ভাবুকি দিছিল।
তথ্য উৎস
শ্ৰেণী:অসমৰ ব্যক্তি শ্ৰেণী:জীৱিত ব্যক্তি শ্ৰেণী:অসমৰ সমাজকৰ্মী
দ্য মেকিং অৱ দ্য মহাত্মা
দ্য মেকিং অৱ দ্য মহাত্মা (The Making of the Mahatma) হৈছে ১৯৯৬ চনত নিৰ্মিত এখন ইংৰাজী ভাষাৰ কথাছবি। শ্যাম বেনেগালে পৰিচালনা কৰা ছবিখন দক্ষিণ আফ্ৰিকা আৰু ভাৰতৰ যৌথ প্ৰযোজনাত নিৰ্মিত হৈছিল। ছবিখন মহাত্মা গান্ধীৰ প্ৰাৰম্ভিক জীৱনৰ ওপৰত আধাৰিত। দক্ষিণ আফ্ৰিকাত গান্ধীয়ে কটোৱা একৈশটা বছৰৰ ঘটনাৱলীক ছবিখনে সামৰি লৈছে। ছবিখন ফাটিমা মীৰ-এ লিখা দ্য এপ্ৰেনটিশ্বিপ অৱ এ মহাত্মা শীৰ্ষক গ্ৰন্থখনৰ আধাৰত নিৰ্মিত। উল্লেখযোগ্য যে, ফাটিমা মীৰে ছবিখনৰ চিত্ৰনাট্যও লিখিছে।
সংক্ষিপ্ত কাহিনী
এগৰাকী প্ৰতিপত্তিশালী ভাৰতীয়ক আইনী যুঁজত সহায় কৰাৰ মানসেৰে ১৮৯৩ চনত মোহনদাস কৰমচান্দ গান্ধী দক্ষিণ আফ্ৰিকালৈ ৰাওনা হৈছিল। কামটো সমাপ্ত কৰি কেইমাহমানৰ ভিতৰতে তেওঁ দেশলৈ ঘূৰি অহা কথা আছিল যদিও দক্ষিণ আফ্ৰিকাত তেওঁ আন্দোলনত জড়িত হৈ পৰে। পৰিণতিস্বৰূপে তেওঁ সেই দেশখনত একৈশটা বছৰ কটাবলগীয়া হয়। দক্ষিণ আফ্ৰিকাৰ সেইসমূহ অভিজ্ঞতাৰ দ্বাৰা সমৃদ্ধ হৈ মহাত্মা গান্ধী ভাৰতলৈ উভতি আহে আৰু ভাৰতৰ স্বাধীনতাৰ সংগ্ৰামখনত অগ্ৰণী ভূমিকা পালন কৰে।
বাহ্যিক সংযোগ
শ্ৰেণী:ইংৰাজী চলচ্চিত্ৰ
শ্ৰীকৃষ্ণকীৰ্তন
শ্ৰীকৃষ্ণকীৰ্তন এখন প্ৰাচীন নাট্যধৰ্মী গীতিকাব্য। ইয়াত মুঠ ১৩টা খণ্ড আৰু ৪১৮ টা গীত আছে। এই গ্ৰন্থখনৰ কবি বড়ু চণ্ডীদাস। গ্ৰন্থখন উদ্ধাৰ কৰিছিল বঙালী পণ্ডিত বসন্তৰঞ্জন ৰায়ে। বাঁকুৰা জিলাৰ এজন ব্ৰাহ্মণৰ ঘৰত এই পুথিখন উদ্ধাৰ হয়। এই পুথিখনক উদ্ভৱকালীন অসমীয়া ভাষাৰ দ্বিতীয় সাহিত্যিক নিদৰ্শন বুলি কোৱা হয়। ১৯১৬ চনত বসন্তৰঞ্জন ৰায়ৰ সম্পাদনাত বংগীয় সাহিত্য পৰিষদৰ পৰা এই পুথিখনৰ প্ৰথম সংখ্যা এটি ছপা হৈ ওলায়। ভাষাবিদ সকলৰ অনুমান ভিত্তিত এই কাব্য গ্ৰন্থ খন ৰচনা কৰা হৈছিল ত্ৰয়োদশ-চতুৰ্দশ শতিকাত। গ্ৰন্থখনৰ ভাষা পুৰণি অসমীয়া ভাষা।
বৈশিষ্ট্য
শ্ৰীকৃষ্ণকীৰ্তন উদ্ভৱকালীন অসমীয়া ভাষাৰ দ্বিতীয় সাহিত্যিক নিদৰ্শন। বিষয় বস্তুৰ ফালৰ পৰা এই কাব্য গ্ৰন্থ খন ৰাধা-কৃষ্ণৰ লৌকিক পৰকীয়া প্ৰেম লীলাক কেন্দ্ৰ কৰি ৰচনা কৰা। এই কাব্য গ্ৰন্থখন আদিৰসৰ। ড॰ লীলাৱতী শইকীয়াৰ সম্পাদনাত এই কাব্যগ্ৰন্থ খনৰ এটা সম্পাদিত ৰূপ অসমীয়া ভাষাত প্ৰকাশ পাইছে। গ্ৰন্থখনৰ মুঠ খণ্ডৰ সংখ্যা ১৩টা এই তেৰটা খণ্ডত মুঠ ৪১৮টা গীত আছে। প্ৰথমৰ জন্মখণ্ডৰ প্ৰথম গীতটোৰ প্ৰথম পাঁচটা পদ নাই। শেষৰ ৰাধা-কৃষ্ণ খণ্ডটোৰো শেষৰ কেইশাৰীমান নাই। এই কাব্যগ্ৰন্থ খনত ৩২টা ৰাগ আৰু ১৫টা তালৰ উল্লেখ আছে। মুঠ ১৬১টা শ্লোকৰ ভিতৰত ২৮টা শ্লোকৰ পুনৰাবৃত্তি ঘটিছে। দেশীয় ভাষাৰ উপাদানৰ পৰ্যাপ্ততা কেৱল শ্ৰীকৃষ্ণকীৰ্তনতেই বৰ্তমানলৈকে লক্ষ্য কৰা হৈছে। শ্ৰীকৃষ্ণকীৰ্তনৰ আধাৰ গ্ৰন্থ প্ৰধানকৈ বিষ্ণু পুৰাণ।
বিষয়বস্তু
শ্ৰীকৃষ্ণকীৰ্তনৰ মুখ্য চৰিত্ৰ মাত্ৰ তিনিটা- শ্ৰীকৃষ্ণ, ৰাধা আৰু বড়ায়ি। গ্ৰন্থখনৰ মুঠ তেৰটা খণ্ড হৈছে ক্ৰমে- জন্মখণ্ড, তাম্বুলখণ্ড, দানখণ্ড, নৌকাখণ্ড, ভাৰখণ্ড, ছত্ৰখণ্ড, বৃন্দাবনখণ্ড, কালীয় দমন খণ্ড, বস্ত্ৰহৰণ খণ্ড, বাণখণ্ড, বংশী খণ্ড, ৰাধা-কৃষ্ণ খণ্ড আৰু ৰাধা বিৰহ খণ্ড। জন্মখণ্ডত দেৱতা সকলৰ প্ৰাৰ্থনাত জগতৰ ভাৰ নোহোৱা কৰিবলৈ কৃষ্ণ আৰু ৰাধাৰ জন্ম কথা বৰ্ণনা কৰা হৈছে। তাম্বুলখণ্ডত ৰাধাৰ সৌন্দৰ্য্যৰ প্ৰতি আকৰ্ষিত হৈ বড়ায়িৰ হাতত তাম্বুল পঠিয়াই ৰাধাক কৃষ্ণই প্ৰেমৰ প্ৰস্তাৱ দিছে। দানখণ্ডত ৰাধাক পাবলৈ শ্ৰীকৃষ্ণই  যমুনা নদীৰ পাৰত দানীৰ অভিনয় আৰু ৰাধা-কৃষ্ণৰ মিলনৰ বৰ্ণনা আছে।  নৌকাখণ্ডত আছে শ্ৰী কৃষ্ণই ঘটোৱালৰ ৰূপ ধৰি ৰাধাৰ সৈতে কৰা জলকেলিৰ বৰ্ণনা। ভাৰখণ্ডত ৰাধাৰ হাতৰ পৰা গাখীৰৰ কলহ কৃষ্ণই কঢ়িয়াই নিয়াৰ কথা আছে। ছত্ৰখণ্ডত মথুৰালৈ যোৱাৰ বাটত শ্ৰীকৃষ্ণই ৰাধাৰ বাবে ছাতি ধৰি দিছে। বৃন্দাবনখণ্ডত গোপী আৰু ৰাধাৰ সৈতে গান-নাচত ব্যস্ত হৈছে। কালীয় দমন খণ্ডত কালী সাপক মাৰি কালীহ্ৰদৰ পানী পৰিষ্কাৰ কৰাৰ কথা আছে। বস্ত্ৰহৰণ খণ্ডত কৃষ্ণই গা-ধুই থকা গোপী সকলৰ কাপোৰ লুকুৱাইছে। বাণখণ্ডত শ্ৰীকৃষ্ণই ৰাধালৈ মদন বান অৰ্থাৎ কাঁড় মাৰিছে। বংশী খণ্ডত শ্ৰী কৃষ্ণৰ বাঁহীৰ মাতত ৰাধাৰ উৎকণ্ঠা, বড়ায়িৰ উচতনিত ৰাধাই বাঁহী লুকুৱা আৰু পুনৰ ঘূৰাই দিয়া আদিৰ বৰ্ণনা আছে আৰু শেষৰ ৰাধা বিৰহ খণ্ডত ৰাধাৰ দুখ প্ৰকাশ, ৰাধা-কৃষ্ণৰ মিল আৰু কৃষ্ণই মথুৰালৈ কৰা যাত্ৰা সম্পৰ্কে উল্লেখ আছে।
সম্পাদনা আৰু প্ৰকাশ
এই গ্ৰন্থখনৰ কবি বড়ু চণ্ডীদাস। গ্ৰন্থখন উদ্ধাৰ কৰিছিল বঙালী পণ্ডিত বসন্তৰঞ্জন ৰায়ে। বাঁকুৰা জিলাৰ এজন ব্ৰাহ্মণৰ ঘৰত এই পুথিখন উদ্ধাৰ হয়। ১৯১৬ চনত বসন্তৰঞ্জন ৰায়ৰ সম্পাদনাত বঙ্গীয় সাহিত্য পৰিষদৰ পৰা এই পুথিখনৰ প্ৰথম সংখ্যা এটি ছপা হৈ ওলায়। ভাষাবিদ সকলৰ অনুমান ভিত্তিত এই কাব্য গ্ৰন্থ খন ৰচনা কৰা হৈছিল ত্ৰয়োদশ-চতুৰ্দশ শতিকাত। বসন্তৰঞ্জন ৰায়ৰ সম্পাদনাত গ্ৰন্থখনৰ মুঠ নটা আৰু পিছত অমিত্ৰসূদনৰ সম্পাদনাত আঠটা সংস্কৰণ প্ৰকাশ পাইছে। আনহাতে ড॰ লীলাৱতী শইকীয়াৰ সম্পাদনত এই কাব্যগ্ৰন্থ খনৰ এটা সম্পাদিত ৰূপ অসমীয়া ভাষাত প্ৰকাশ পাইছে।
কবি
শ্ৰীকৃষ্ণকীৰ্তন' কাব্যৰ ৰচক বড়ুচণ্ডীদাস। যদিও তেওঁৰ আত্মপৰিচয় বা জীৱনকথা জাতীয় বিশেষ পোৱা নাযায় সেয়ে তেওঁৰ প্ৰকৃত পৰিচয় ধোঁৱাচ্ছন্ন বুলি কোৱা হয়। কাব্যত তেওঁৰ তিনিটা বিশেষণ পোৱা যায় – 'বড়ুচণ্ডীদাস', 'চণ্ডীদাস' আৰু 'আনন্ত বড়ুচণ্ডীদাস'। ইয়াৰে মাজৰ 'বড়ুচণ্ডীদাস' নামটো কাব্যৰ ২৯৮টা স্থানত আৰু 'চণ্ডীদাস' নামটো আছে ১০৭ বাৰ। ৭টি পদত 'অনন্ত' শব্দটিৰ ব্যৱহাৰ মন কৰিব পাৰি। ড॰ মিহিৰ চৌধুৰী কামিল্যাৰ মতে, চণ্ডীদাসৰ নাম আৰু বড়ু প্ৰকৃতপক্ষে তেওঁৰ কৌলিক উপাধি বাঁড়ুজ্য বা বন্দ্যোপাধ্যায়ৰ অপভ্ৰংশ। কবি চৈতন্য পূৰ্বৱৰ্তী কালৰ মানুহ। সম্ভৱত পঞ্চদশ শতাব্দীৰ প্ৰথম চোৱাত তেওঁ জীৱিত আছিল। বঙালী সাহিত্যত চণ্ডীদাস সমস্যা আৰু পদাৱলিত চণ্ডীদাসৰ জন্মভূমি বাঁকুড়া আৰু বীৰভূমিৰ মাজত যিমানেই বিবাদ নাথাকক কিয়, ড॰ মিহিৰ চৌধুৰী কামিল্যৰ ভাষাতাত্ত্বিক তথ্যপ্ৰমাণৰ দ্বাৰা প্ৰমাণিত হয় যে, 'শ্ৰীকৃষ্ণকীৰ্তন'ৰ ৰচয়িতা বড়ুচণ্ডীদাস বাঁকুৰা জিলাৰ সদৰ মহকুমা ছাতনাৰ অধিবাসী আছিল। বড়ুচণ্ডীদাস বাসুলী দেৱীৰ উপাসক আছিল আৰু  দেৱীমন্দিৰৰ নিকটবৰ্তী স্থানত  তেওঁৰ 'চিত্ৰনাটগীতি' পৰিবেশনৰ নাট্যশালা আছিল। এই বাসলী দেৱী প্ৰকৃতপক্ষে শক্তিদেৱী চণ্ডী অথবা মনসাৰ অন্য নাম। সম্ভৱত বাসলী দেৱীৰ পূজাত গীত পৰিবেশনৰ উদ্দেশ্যে দেৱীৰ স্বপ্নাদেশত তেওঁ এই কাব্য ৰচনা কৰিছিল।
সাক্ষৰতা
সাক্ষৰতা (Literacy) বুলিলে সাধাৰণতে কমেও এটা পদ্ধতিত পঢ়া আৰু লিখাৰ সামৰ্থ্যক বুজা যায়; মূলসুঁতিৰ অভিধানসমূহতো এই অৰ্থই প্ৰতিফলিত হয়।  এই দৃষ্টিভংগীত নিৰক্ষৰতা বুলিলে পঢ়িবলৈ আৰু লিখিবলৈ অক্ষম বুলি গণ্য কৰা হয়।
কিছুমান গৱেষকৰ মতে "সাক্ষৰতা" শব্দটো ঐতিহাসিকভাৱে দুটা সময়ত বিভক্ত কৰিব পাৰি। প্ৰথমটো হৈছে ১৯৫০ চনৰ আগৰ সময়, যেতিয়া সাক্ষৰতাক কেৱল বৰ্ণানুক্ৰমিক সাক্ষৰতা (alphabetical literacy; কেৱল শব্দ আৰু আখৰ চিনাক্তকৰণ) বুলি বুজা হৈছিল। দ্বিতীয়টো, ১৯৫০ চনৰ পিছৰ সময়ছোৱা, যেতিয়া সাক্ষৰতাক লাহে লাহে এক বহল ধাৰণা আৰু প্ৰক্ৰিয়া হিচাপে গণ্য কৰা আৰম্ভ হৈছিল যাক কাৰ্যকৰী সাক্ষৰতা (functional literacy) বোলা হয়।
কাৰ্যকৰী নিৰক্ষৰতা প্ৰাপ্তবয়স্কসকলৰ ক্ষেত্ৰত প্ৰযোজ্য আৰু ইয়াক বিভিন্ন ধৰণে সংজ্ঞায়িত কৰা হয়; উদাহৰণ স্বৰূপে ক) তেওঁলোকে নিজৰ আৰু সমাজৰ বিকাশৰ বাবে পঢ়া, লিখা আৰু গণনাৰ দক্ষতা ব্যৱহাৰ কৰিবলৈ অক্ষম হয়, খ) দৈনন্দিন জীৱন যাপন আৰু নিযুক্তিৰ কামবোৰ পৰিচালনা কৰিবলৈ পৰ্যাপ্ত পৰিমাণে পঢ়িব নোৱাৰে, য'ত প্ৰাথমিক স্তৰতকৈ অধিক পঢ়াৰ দক্ষতাৰ প্ৰয়োজন হয়, আৰু গ) পৰ্যাপ্ত স্কুলীয়া শিক্ষা, বয়স, ভাষা, প্ৰাথমিক পঢ়াৰ দক্ষতা আৰু আইকিউৰ স্বত্বেও জটিল পাঠ বুজিব নোৱাৰে। ই প্ৰাথমিক নিৰক্ষৰতা (অৰ্থাৎ নিজৰ দৈনন্দিন জীৱনসম্পৰ্কে এটা চমু সৰল মন্তব্য পঢ়িবলৈ আৰু লিখিবলৈ অক্ষম হোৱা) আৰু শিকাৰ অসুবিধা (যেনে: ডিচলেক্সিয়া)-ৰ পৰা পৃথক।
সাক্ষৰতাক ভাৰতৰ মহাপঞ্জীয়ক আৰু লোকপিয়ল আয়ুক্তৰ দ্বাৰা এনেদৰে সংজ্ঞায়িত কৰা হয়, "৭ বছৰ বা তাতকৈ অধিক বয়সৰ ব্যক্তি এজনৰ যিকোনো ভাষাত বুজাকৈ লিখা আৰু পঢ়াৰ সামৰ্থ্য।" ২০১১ চনৰ লোকপিয়ল অনুসৰি ভাৰতৰ সাক্ষৰতাৰ হাৰ ৭৪.০৪%।
তথ্য সংগ্ৰহ
শ্ৰেণী:শিক্ষা
২৩ আগষ্ট
এইদিনটোত ঘটা কেইটামান উল্লেখযোগ্য ঘটনা-
ব্ৰহ্মচাৰিণী
ব্ৰহ্মচাৰিণী (ब्रह्मचारिणी) নামৰ অৰ্থ হৈছে এগৰাকী নিষ্ঠাৱান নাৰী শিষ্যা যি তেওঁৰ গুৰুৰ সৈতে আন শিক্ষাৰ্থীৰ লগত আশ্ৰমত বাস কৰে। ই দেৱী দুৰ্গাৰ (পাৰ্বতী) দ্বিতীয় ৰূপ। নৱৰাত্ৰিৰ দ্বিতীয় দিনা (নৱদুৰ্গাৰ প্ৰতি উৎসৰ্গিত নটা নিশা) দেৱীক পূজা কৰা হয়। ব্ৰহ্মচাৰিণী দেৱীয়ে শুকুলা বস্ত্ৰ পৰিধাণ কৰে। তেওঁ সোঁহাতত জপ মালা আৰু বাওঁহাতত কমণ্ডলু ধাৰণ ধৰে।
ব্যুৎপত্তি
ব্ৰহ্মচাৰিণী শব্দটো দুটা সংস্কৃত মূলৰ শব্দৰ পৰা সৃষ্টি হৈছে:
বৈদিক গ্ৰন্থত ব্ৰহ্মচাৰিণী শব্দটোৰ অৰ্থ হৈছে এগৰাকী মহিলা যি পবিত্ৰ ধৰ্মীয় জ্ঞান অনুসৰণ কৰে।
তথ্যসূত্ৰ
শ্ৰেণী:হিন্দু দেৱী
মই ভাল দেউতা হ'ব নোৱাৰিলোঁ (গ্ৰন্থ)
মই ভাল দেউতা হ'ব নোৱাৰিলোঁ(Moi Val Deuta Hobo Nuarilu) হৈছে অসমীয়া সাহিত্যিক, শিক্ষাবিদ মইনা গোস্বামীয়ে ৰচনা কৰা এখন উপন্যাস।
লেখকৰ চমু পৰিচয়
মইনা গোস্বামী হৈছে অসমৰ এজন বিশিষ্ট চিন্তাবিদ, লেখক আৰু নাট্যকাৰ । সুলেখক মইনা গোস্বামী দীৰ্ঘদিন ধৰি শিক্ষকতাৰ লগত জড়িত । শিক্ষকতাৰ কালছোৱাত তেখেতে অৰ্জন কৰিছিল বিচিত্ৰ-বৰ্ণিল অভিজ্ঞতা আৰু উপলব্ধি৷ তেওঁ সচেতন সতীৰ্থ আৰু কঠীয়া আলোচনীৰ সম্পাদনাৰ সৈতে জড়িত। কেইবাখনো নাটক, শিশুগ্ৰন্থকে ধৰি তেওঁৰ মুঠ প্ৰকাশিত গ্ৰন্থ চৈধ্যখন। সংস্কৃতি মানুহৰ সংগ্ৰামৰ অস্ত্ৰ, গণবোধ সৃষ্টিৰ অমোঘ মন্ত্ৰ, মোক বন্ধু কৰি লোৱা, সূৰ্য এদিন সকলোৰে বাবে উদয় হ'ব আদি তেওঁৰ কেইখনমান গ্ৰন্থ।
মৌছিনৰাম
মৌচিনৰাম হৈছে উত্তৰ-পূৱ ভাৰতৰ মেঘালয় ৰাজ্যৰ পূব খাচী পাহাৰ জিলাৰ এখন নগৰ, যি শ্বিলংৰ পৰা ৬০.৯ কিলোমিটাৰ দূৰৈত অৱস্থিত। মৌছিনৰাম ভাৰতৰ ভিতৰত আটাইতকৈ অধিক বৰষুণ হোৱা ঠাই। ই পৃথিৱীৰ আচৰিত স্থান, গড় বাৰ্ষিক ১১,৮৭২ মিলিমিটাৰ (৪৬৭.৬ ইঞ্চি) বৰষুণৰ সৈতে,  কিন্তু দাবীটো কলম্বিয়াৰ লোৰেৰ দ্বাৰা বিতৰ্কিত কৰা হৈছে, য'ত ১৯৫২ আৰু ১৯৮৯ চনৰ ভিতৰত ১২,৭১৭ মিলিমিটাৰ (৫০০.৭ ইঞ্চি) বাৰ্ষিক বৰষুণৰ খবৰ পোৱা গৈছিল। লেপেজ ডি মাইকো ১৯৬০ ৰ পৰা ২০১২ চনৰ ভিতৰত কলম্বিয়াৰ লেপেজ ডি মাইক প্ৰতি বছৰে ১২,৮৯২ মিমি (৫০.৬ ইঞ্চি) ত অৱগত কৰা হৈছিল।  গনিজ বুক অফ ৱৰ্ল্ড ৰেকৰ্ডৰ মতে, মৌছিনৰামত ১৯৮৫ চনত ২৬,০০০ মিলিমিটাৰ (১,০০০ ইঞ্চি) বৰষুণ লাভ কৰিছিল।
অৱস্থান
মৌছিনৰাম ২৫°১৮′N, ৯১°৩৫′E, প্ৰায় ১,৪০০ মিটাৰ (৪,৬০০ ফুট), চেৰাপুঞ্জিৰ পৰা ১৫ কিলোমিটাৰ পশ্চিমত, মেঘালয় (ভাৰত) ৰাজ্যৰ খাচী পাহাৰত অৱস্থিত।
জলবায়ু আৰু বৰষুণ
প্ৰাথমিকভাৱে উচ্চতাৰ বাবে, মৌছিনৰামত সঁচাকৈয়ে গৰম হয়। গড় মাহিলী তাপমাত্ৰা জানুৱাৰীত প্ৰায় ১১° চেণ্টিগ্ৰেডৰ পৰা আগষ্টত ২০° চেণ্টিগ্ৰেডৰ ঠিক ওপৰত হয়। গাওঁখনে ডিচেম্বৰৰ পৰা ফেব্ৰুৱাৰীলৈকে এক চমু শুকান ঋতু অনুভৱ কৰে, যেতিয়া মাহিলী বৰষুণ গড়ে ৩০ মিলিমিটাৰ (১.২ ইঞ্চি)তকৈ অধিক নহয়। গাওঁখনৰ "কম সূৰ্য" ঋতুত সামান্য বৰষুণ এনেকুৱা এটা বস্তু যিটো এই ধৰণৰ জলবায়ুৰ সৈতে বহুতো অঞ্চলৰ দ্বাৰা ভাগ বতৰা কৰা হয়।
নিম্নলিখিত তালিকাখন হৈছে ১৯৭০ ৰ পৰা ২০১০ চনৰ ভিতৰত চেৰাপুঞ্জি আৰু মৌছিনোৰাম বাবে হোৱা বৰষুণৰ তুলনা। thumb|মৌজিম্বুইন গুহা, মৌছিনৰাম [[মেঘালয়ত প্ৰাকৃতিক ষ্টেলাগমাইট। ]] মৌছিনৰামত উচ্চ বৰষুণৰ তিনিটা কাৰণ উল্লেখ কৰিব পাৰি:
তথ্য উৎস্য
শ্ৰেণী:মেঘালয়ৰ নগৰ
ন-খোৱা উৎসৱ
ন-খোৱা হৈছে অসমীয়া সমাজ জীৱনৰ এক পৰম্পৰাগত কৃষিভিত্তিক উৎসৱ। আঘোণমাহত ধান কাটি মৰণা মৰাৰ পাছত নতুন ধানৰ নতুন চাউলেৰে সমূহীয়াকৈ ভোজ-ভাত খোৱা কাৰ্যকে ন-খোৱা বুলি কোৱা হয়। এই উৎসৱক কৃষিজীৱি লোকসকলৰ কৃষিকাৰ্যৰ সফলতাৰ প্ৰতীক হিচাপেও গণ্য কৰা হয়। লোকবিশ্বাসমতে ন-খোৱা উৎসৱ বা ন চাউলৰ ভাতসাঁ‌জ সাধাৰণতে আঘোণ মাহত খাব লাগে, কাতি বা পুহত নহয়। অৱশ্যে কিবা কাৰণত আঘোণত ন-খাব নোৱাৰিলে মাঘ মাহত ন-খোৱাৰ প্ৰথা এটা কিছু কিছু অঞ্চলত আছে।
ইতিহাস আৰু উদ্দেশ্য
ন-খোৱা উৎসৱটো ক'ত কেতিয়া আৰু কেনেকৈ সৃষ্টি হ'ল সঠিককৈ গম পোৱা নাযায়। কৃষিভিত্তিক সমাজ জীৱনত এজন মানুহ আন এজনৰ লগত পৰস্পৰ নিৰ্ভৰশীল। এটা সময়ত জীৱ-জন্তুৰ পৰা শস্য ৰক্ষা কৰিব লগা হৈছিল আৰু কৃষি কাৰ্যত ইজনে-সিজনক সহায়-সহযোগিতা কৰাটো অপৰিহাৰ্য আছিল। আঘোণ মাহত পথাৰৰ ধান কাটি আজৰি হোৱাৰ পাছত নতুন চাউলেৰে সমূহীয়াকৈ ভোজ-ভাত খোৱা পৰম্পৰাগত নিয়মটোৱে কৃষিকাৰ্যত জড়িত সকলোৰেই সহযোগিতাৰ কথাকেই বুজায়।
ঠাইভেদে পৰম্পৰা আৰু পদ্ধতি
ন-খোৱা সাধাৰণতে এক আনন্দদায়ক উৎসৱ। ঠাইবিশেষে ইয়াৰ পৰম্পৰা আৰু নিয়ম বেলেগ যদিও ইয়াৰ মূল উদ্দেশ্য একেই।
ন-খোৱা উৎসৱৰ কাৰণে এটা শুভ দিন-বাৰ চাই লোৱা হয়। সাধাৰণতে নামঘৰত প্ৰথমে সমূহিয়াকৈ ন-খোৱাৰ আয়োজন কৰা হয়। নামঘৰত ন-খোৱাৰ দিনা গাঁ‌ৱৰ সকলো মানুহ নামঘৰলৈ যায় আৰু কীৰ্তন পাঠ কৰি গুৰুসেৱা কৰে। নামঘৰত ন খাওঁতে নতুন চাউলৰ পায়স আৰু প্ৰসাদ দিয়া হয়, ভাতৰ ব্যৱস্থা নহয়। নামঘৰত ন-খোৱাৰ পাছত গাঁ‌ৱৰ ৰাইজে ওচৰ-চুবুৰীয়া, মিটিৰ-কুটুম্বৰ সৈতে মিলি ঘৰে ঘৰে ন খায়।
অঞ্চলবিশেষে ন-খোৱাৰ দিনা গো সেৱা কৰা হয়। ন-চাউলৰ ভাত ৰান্ধি এখন আগলতি কলপাতত গোহালিত নি তাত নিজ পথাৰৰ পৰা কেঁচা ধান এমুঠি দি এডোখৰ ঠাই পৰিষ্কাৰ কৰি পানীৰে গোহালিৰ মুখ্য গৰুটোৰ ঠেং চাৰিখন ধোৱাই দি সকলো গৰুকে সেৱা কৰি ভাতখিনি খোৱাৰ পিছত সিহঁতক আদৰ সন্মানেৰে গোহালিত বান্ধি থোৱা হয়। কোনো কোনো ঠাইত ন-খোৱাৰ দিনা মহিলাসকলে আই লখিমীক আদৰাৰ নাম গায় আৰু উৰুলি দিয়ে। কিছুমান ঠাইত মাঙ্গলিক চিন স্বৰূপ পদূলিমুখত কলপুলিও পোতা দেখা পোৱা যায়।
নামনি অসমত বিশেষকৈ নলবাৰী জিলাত প্ৰচলিত নিয়ম অনসৰি ন-খোৱাৰ দিনা গৃহস্থৰ ভাগিন-ভাগিনী উপস্থিত থকাটো একপ্ৰকাৰ বাধ্যতামূলক। ভাগিন-ভাগিনীক ন’ খুৱালেহে আই-লখিমী সন্তুষ্ট হয় বুলি বিশ্বাস কৰা হয়।